Didakwa menipu Agong, Papagomo disoal siasat polis

0

BANGI, Sabtu –  Seorang penulis blog yang dikenali sebagai Papagomo disoal siasat pihak polis susulan dakwaannya Presiden UMNO, Datuk Seri Ahmad Zahid Hamidi menipu Yang di-Pertuan Agong sehingga berjaya membentuk Kerajaan Persekutuan.

Sementara itu, Ahmad Zahid dalam satu kenyataan media berkata, bahawa beliau menyerahklan sepenuhnya kepada pihak polis bagi menjalankan siasatan terhadap
blogger
 berkenaan.

Beliau yang juga Timbalan Perdana Menteri dan Pengerusi Barisan Nasional (BN) berkata, laporan polis sudah dibuat pihaknya semalam dan berharap agar tindakan yang sewajarnya dapat dikenakan terhadap kenyataan yang berunsur penipuan itu.

“Dia kena tanya diri dia sendiri sebab dia tidak duduk dalam Majlis Kerja Tertinggi (MKT) UMNO dan dia juga bukan ahli UMNO lagi.

Artikel berkaitan

Pengambilan tembakau antara penyebab kanser meningkat

Putra Mahu Bangun Minda Melayu Bumiputera

Kerajaan anjur sesi libat urus tambah baik SOSMA

Dasar pendidikan tinggi perlu dikaji semula – Khaled Nordin

Apandi tidak layak dapat pampasan, Tun M ada sebab untuk tahu mengapa pampasan dirahsiakan

“Laporan polis telah dibuat dan polis akan melakukan siasatan terhadap dia sebab MKT telah membuat keputusan untuk memberikan dukungan kepada Datuk Seri Anwar Ibrahim berdasarkan dokumen akuan bersumpah yang telah kita hantar kepada Istana Negara sebelum tamat tempoh waktu yang diberikan.

“Papagomo sepatutnya semak dengan pihak Istana Negara tentang perkara itu kerana kita telah melakukan mengikut titah Tuanku,” katanya.

Terdahulu, Papagomo atau nama sebenarnya Wan Muhammad Azri melalui satu siaran langsung membuat tuduhan yang kononnya Ahmad Zahid ini menipu Yang di-Pertuan Agong dan membentuk Kerajaan Persekutuan bersama Pakatan Harapan (PH).


Hassan selar tindakan Menteri Pelancongan ‘gempur’ KLIA

0

BANGI, Sabtu – Ahli Parlimen Pasir Gudang, Hassan Abdul Karim menegur tindakan Menteri Pelancongan, Seni dan Budaya, Datuk Seri Tiong King Sing ‘membongkar’ rasuah yang didakwa berlaku di Lapangan Terbang Antarabangsa Kuala Lumpur (KLIA).

Hassan mendakwa, tugas untuk membongkar kegiatan rasuah adalah bidang kuasa agensi di bawah Kementerian Dalam Negeri (KDN).

“Tugas bongkar rasuah ialah kerja Suruhanjaya Pencegahan Rasuah Malaysia (SPRM), polis dan Jabatan Imigresen di bawah KDN. Bukan tugas hakiki Menteri Pelancongan.

Artikel berkaitan

Jumlah Mangsa Banjir Di Empat Negeri Kekal

PDRM Tubuhkan Unit Khas Siasat Kes Kematian Dalam Tahanan

Dua ahli UMNO hantar notis bantahan kepada RoS

Rakaman kamera tersembunyi tular sedang disiasat Polis

43,019 pelajar sekolah menengah terlibat tabiat merokok

“Menteri langgar tugas penjawat awam adalah kesalahan di bawah Kanun Keseksaan dan salah guna kuasa di bawah Akta SPRM. Tak boleh buat kerja kong kalikong,” kata Hassan menerusi ciapnya di Twitter.

Beliau mengulas laporan King Sing yang mendakwa berlaku rasuah selepas mengakui beliau yang dikaitkan dengan isu berkaitan pelancong China di KLIA baru-baru ini.

King Sing mendakwa, wujudnya budaya rasuah dilakukan segelintir pegawai dan penyalahgunaan kuasa yang kronik di pintu masuk negara.

Dalam kenyataan semalam, Kong Sing mengakui gambar tular di media sosial berhubung isu kekecohan di KLIA adalah dirinya.

Beliau mengatakan ada menerima aduan daripada pelancong sebelum ke KLIA bagi memahami situasi pelancong asing itu, selain ia pemantauan biasa bagi seorang menteri untuk turun padang.

Menurutnya, pelancong asing itu ditahan tanpa diberikan alasan atau sebab dia ditahan dan masalah timbul apabila kedua-dua iaitu pihak pegawai imigresen dan pelancong terbabit mempunyai masalah komunikasi.

Katanya, dimaklumkan pelancong itu sudah lengkap segala dokumentasi namun kegagalan komunikasi kedua-dua pihak menggagalkan pihak imigresen mendapatkan dokumen diperlukan dari pihaknya.

Beliau turut diberitahu ada pegawai imigresen yang meminta wang diberikan sekiranya pelancong asing yang ditahan mahu dilepaskan.

“Ada yang minta sehingga RM3,000 untuk dikeluarkan dari tahanan termasuk tiket penerbangan pulang ke negara asal. Tambahan RM3,000 pula diminta jika mahu pulang ke negara asal dengan kadar segera menerusi ‘laluan khas’ manakala RM12,000 untuk kos memproses visa.

“Semua maklumat ini akan diserahkan kepada SPRM supaya siasatan dapat dijalankan seterusnya dapat memulihkan imej Malaysia terutamanya di pintu masuk negara,” katanya.

Ketua Pengarah Jabatan Imigresen, Datuk Ruslin Jusoh telah mengarahkan siasatan dilakukan terhadap kejadiaan dan dakwaan berkenaan.


Kukuhkan hubungan Riyadh – Kuala Lumpur

0

BANGI, Sabtu – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menzahirkan harapan agar Malaysia dan Arab Saudi mempertingkat dan mengukuhkan lagi hubungan dua hala dan perpaduan ummah.

Seri Paduka menzahirkan harapan itu pada Majlis Jamuan Teh Petang yang dianjurkan oleh Putera Mahkota dan Perdana Menteri Arab Saudi, Putera Mohammed bin Salman bin Abdulaziz Al Saud di Mina, kelmarin

Turut berangkat, Pemangku Raja Pahang Tengku Mahkota Tengku Hassanal Ibrahim Alam Shah.

Artikel berkaitan

Universiti awam di Terengganu dikompaun RM25,000

Warga Singapura Ambil Peluang Isi Minyak Penuh di Johor

Haramkan penggunaan vape, bukan kenakan cukai

Kekosongan kerusi Parlimen Pulai, DUN Simpang Jeram, SPR masih tunggu pemakluman

46,024 Orang Asli Di Pahang Lengkap Dua Dos Vaksin

“Pada majlis yang berlangsung selama satu jam itu, Seri Paduka Baginda telah berkenan bertukar-tukar pandangan bersama Yang Amat Mulia Putera Mohammed dalam pelbagai perkara, termasuk hubungan dua hala yang telah terjalin dengan erat dan secara istimewa antara Malaysia dan Arab Saudi,” demikian menurut catatan di Facebook Istana Negara semalam.

Al-Sultan Abdullah turut menzahirkan ucapan tahniah kepada Putera Mohammed atas persiapan rapi dan kejayaan kerajaan Arab Saudi menerima dua juta jemaah bagi musim haji tahun ini, iaitu jumlah terbesar semenjak Covid-19.

Difahamkan pertemuan itu turut dihadiri pemimpin negara-negara lain yang menunaikan ibadah haji tahun ini.


Menteri alih tumpuan, ganggu tugas penjawat awam : Kesatuan

0

BANGI, Sabtu – Kenyataan Menteri Pelancongan, seni dan budaya, Tiong King Sing berhubung  dakwaan berlakunya budaya rasuah di pintu masuk negara, adalah bertujuan mengalih tumpuan dan mengaburi tindakannya mengganggu tugas penjawat awam

Kesatuan Perkhidmatan Imigresen Semenanjung Malaysia (KPISM) berkata, bukan sahaja dakwaan dibuat yang dibuat itu “tidak berasas”, malah sebagai menteri pelancongan, seni dan budaya, beliau tidak sepatutnya mengganggu tugas penjawat awam.

Presidennya, Khairil Niza Khairuddin, yakin pegawai imigresen bertugas mengetahui lebih jelas berhubung “situasi sebenar” yang berlaku.

Katanya, jika benar dakwaan bahawa pegawai imigresen di Lapangan Terbang Antarabangsa Kuala Lumpur (KLIA) terbabit dengan rasuah, ianya perlu dilaporkan kepada Suruhanjaya Pencegahan Rasuah Malaysia (SPRM).

“Ianya bukan dengan membuat kenyataan media yang boleh dianggap tidak berasas kerana tiada bukti serta hanya bertujuan sebagai ‘diversion’ atau mengalihkan tumpuan dari isu utama.

Artikel berkaitan

PKR Tidak Akan Bekerjasama Lagi Dengan Azmin Ali

Malaysia, Brunei teroka potensi kerjasama dua hala

Pemeriksaan kenderaan tidak lagi eksklusif kepada Puspakom

Tumpahan minyak diesel punca 4 LRA henti tugas sementara

Suntik Dana Anak Muda Hasil Seni Bermutu, Cukuplah Karya Berkiblat Barat

“Sebagai seorang orang kenamaan, beliau seharusnya lebih menghormati undang-undang negara dan tidak mengganggu penjawat awam menjalankan tugas mereka.

Memetik  laporan Harian Metro, Khairil Niza berkata pegawai JIM yang bertugas ketika itu sudah semestinya mengetahui dengan lebih jelas mengenai apa yang berlaku dan mengambil tindakan berdasarkan peraturan semasa yang sedang berkuatkuasa.

Tambahnya, KPISM bertegas tiada mana-mana pihak seharusnya terbabit dan mengganggu tugas penguatkuasaan dan pelaksanaan undang-undang oleh imigresen dan mana-mana pihak berkuasa di negara ini.

“KPISM tidak akan teragak-agak untuk membuat laporan polis jika perkara sama seperti ini berlaku. Kita juga bersetuju dengan tindakan pihak imigresen yang mengambil tindakan serta merta memulakan siasatan berkenaan isu berkenaan,” katanya.

Semalam, Tiong membuat satu kenyataan, “peristiwa yang memalukan negara” telah terbongkar, susulan laporan mengenai kekecohan di KLIA membabitkan warga China ditahan di balai ketibaan.

Beliau mendakwa wujudnya budaya rasuah dilakukan segelintir pegawai dan penyalahgunaan kuasa yang “kronik” di pintu masuk negara.

Tiong berkata, semua maklumat berkaitan akan diserahkan kepada SPRM.

Sebelum ini, Tiong juga pernah berbuat perkara yang sama seperti dilaporkan media tempatan.


Padah tukar eBelia kepada wang tunai, pelajar berputih mata

0

BANGI, Sabtu – Padah cuba menukar kredit eBeliaRahmah kepada wang tunai, segelintir penerima bantuan menjadi mangsa penipuan pihak yang kononnya menyediakan ‘perkhidmatan’ bagi tujuan terbabit di platform media sosial.

Penuntut sebuah universiti awam (UA) yang hanya mahu dikenali sebagai Nur, 20, menjadi salah seorang mangsa apabila mendapati RM200 kredit diterimanya melalui program berkenaan, lesap apabila terpedaya dengan ‘perkhidmatan’ palsu ditemuinya di laman Twitter.

Berkongsi pengalaman malangnya, Nur berkata, dia memilih untuk mendapatkan wang tunai bagi melunaskan yuran pengajian kerana tidak menerima apa-apa pinjaman atau pembiayaan pengajian, selain untuk kegunaan keperluan harian.

Oleh kerana dana yang dimasukkan dalam akaun e-dompet miliknya tidak boleh dipindahkan kepada akaun bank, dia mencari cara untuk menukarnya kepada wang tunai di Twitter, yang akhirnya mendatangkan kerugian kepada dirinya.

Artikel berkaitan

Hapuskan Kuasa Kecualikan Bahasa Kebangsaan Di Sek Vernakular

UMNO Pentingkan Agenda Politik Jika Mahu Adakan PRU-15 Segera

Syarikat produksi diminta lunaskan janji?

Belanjawan 2023: RM1.5 bilion peruntukan martabat syiar Islam

Pelepasan cukai SSPN dilanjutkan hingga 2024

“Saya cari ‘ebelia service’ dan ‘ebelia cash’ (di Twitter). Memang ramai orang buat,” katanya menambah, dia kemudian terjumpa satu pemilik akaun yang mendakwa menyediakan perkhidmatan itu dan berkomunikasi dengannya untuk meneruskan transaksi sebelum menyedari dirinya ditipu.

“Malam itu, selepas pindahkan dana eBelia kepada dia, dia tangkap layar dan hantar pesanan dekat saya, katanya sistem sibuk dan dia tidak boleh pindahkan wang semula kepada akaun saya.

“Memandangkan dia ada bagi bukti dekat ciapan Twitter dia, yang dia kononnay sudah tolong ramai orang, saya tak syak pula dia ‘scammer’,” katanya.

Menurut Nur, dia hanya menyedari ditipu apabila mendapati akaun Twitter yang berurusan dengannya itu tidak lagi aktif pada keesokannya dan dia masih tidak menerima pindahan wang tunai ke dalam akuan bank miliknya seperti yang dijanjikan.

Seorang lagi penuntut UA, Sophia, 19, mengetahui ada dalam kalangan penuntut universitinya turut menukar kredit eBeliaRahmah kepada wang tunai.

“Ini kerana mereka perlukan wang tunai untuk berbelanja dan perlu bayar RM10 untuk perkhidmatan ini. Mereka hanya pilih orang yang dikenali untuk perkhidmatan ini supaya tidak ditipu,” katanya yang akan memanfaatkan bantuan kerajaan itu untuk membeli buku dan barang keperluan lain.

Tinjauan platform media sosial mendapati banyak iklan menawarkan perkhidmatan menukar kredit eBeliaRahmah kepada wang tunai, sama ada secara percuma atau mengenakan bayaran sehingga RM15 bagi satu transaksi.

Namun apa yang menyedihkan, selain Nur, ramai juga penerima mendedahkan menjadi mangsa penipuan modus operandi itu apabila kredit yang dipindahkan kepada pihak ketiga itu tidak diterima semula ke dalam akaun bank mereka dalam bentuk wang tunai.

BERNAMA menghubungi Kementerian Kewangan untuk mengesahkan sama ada penipuan melibatkan program eBeliaRahmah berlaku dan kementerian itu melalui jawapan bertulis, mengakuinya.

Program eBeliaRahmah ialah inisiatif kerajaan yang diumumkan di bawah Belanjawan 2023 bagi memupuk budaya pembayaran tanpa tunai dalam kalangan belia, selain meringankan beban kewangan golongan berusia 18 hingga 20 tahun dan pelajar insititut pengajian tinggi (IPT) sepenuh masa.

RM200 yang dikreditkan kepada akaun e-dompet kira-kira dua juta penerima bermula 26 Jun lalu melalui program itu untuk digunakan bagi pembelian fizikal di premis perniagaan melalui penyedia perkhidmatan e-dompet terlibat, iaitu Boost, Setel dan Touch n Go eWallet.

Dalam terma dan syarat program, telah dinyatakan bahawa bantuan RM200 itu tidak boleh ditunaikan atau dipindahkan kepada akaun lain dan tindakan akan diambil sekiranya penerima didapati berbuat demikian. – BERNAMA


PRN : selamatkan negara, bangsa & agama oleh politik gila kuasa

0

BANGI, Sabtu – Bekas Speaker Dewan Negara, Tan Sri Dr. Rais Yatim mengajak rakyat di enam negeri yang terlibat dalam pilihan raya negeri (PRN) bersatu memperkasakan perjuangan demi bangsa, agama dan pertiwi.

Beliau, dalam status Facebooknya hari ini berkata, penyatuan bangsa itu perlu diterapkan menerusi PRN nanti bagi menyelamatkan negara, bangsa dan agama yang sedang tergugat oleh politik gila kuasa.

Selain itu, katanya, kehidupan rakyat selepas Pilihan Raya Umum ke-15 (PRU15) November tahun lalu, tidak bererti lagi dengan pentadbiran baharu yang gila slogan akibat kesilapan memilih.

“Bangsaku, sahabatku di seluruh negara khasnya di Kelantan, Terengganu, Kedah, Pulau Pinang, Selangor dan Negeri Sembilan, masa sampai bagi kita semua berjabat tangan memperkasa semula perjuangan asas yang lama demi bangsa agama dan pertiwi.

Artikel berkaitan

Tujuh Ahli Parlimen ambil peluang tanding PRN

Sany Hamzan tak layak jelas isu peruntukan Ahli Parlimen pembangkang

Isteri Ustaz Farid Ravi meninggal dunia

Wan Rosdy umum Portfolio EXCO Pahang

MKT UMNO sokong Ahmad Zahid sebagai Presiden, tidak bentuk kerajaan bersama PN

“Negara, bangsa dan agama kita sedang tergugat dan digugat disisi politik gila kuasa, gila sandiwara, gila slogan yang tak bererti lagi kepada rakyat. Kita terpilih perdana menteri dan menteri sesat arah, sesat niat serta sesat perjuangan.

“Rupa-rupanya selepas tujuh bulan, terserlah pimpinan yang celaru sifat dan mengalami penyakit jiwa. Sifat celarunya ialah konon kita semua ini sama hak, sama rata, sama rasa tapi tak sama merana,” katanya dalam hantaran terbaharunya.

Menurut Rais, kerajaan sekarang tidak mempunyai dasar ekonomi apatah lagi peka dengan penderitaan rakyat selain tidak tahu mentadbir dan tidak sayangkan bangsa sendiri.

Mereka, katanya, suka cari kecelaan pemimpin dahulu yang banyak berbudi dan menyelamatkannya.

“Jika Tun M (Dr. Mahathir Mohamad) tidak melakukan ikhtiar dan gesaan, tiada pengampunan berlaku. Dia melupai ini semua. Dia tuduh perdana menteri dahulu konon rasuah, rasuah dan rasuah berbilion ringgit. Dia guna maklumat salah.

“Bila dia turun takhta perdana menteri nanti, saham dan habuannya pula akan menyusul,” katanya.

Kata beliau, barang makanan semakin mahal hingga tidak mampu dibeli oleh rakyat kerana ringgit menjadi kecil iaitu 1USD bersamaan RM4.76 manakala SGD1 pula RM3.65 dan £1 sudah hampir RM6.

Pelaburan turut menjunam nilainya dengan saham terus meluncur turun namun Menteri Ekonomi, Rafizi Ramli suka bermain data dan formula tetapi tidak faham congak hidup nelayan, penoreh getah dan pesawit Felda.

Menteri Pertanian dan Keterjaminan Makanan, Datuk Seri Mohamad Sabu pula hilang perkiraan industri agro sehingga isu telor turut menjadi cemuhan tempatan dan dunia.

Beliau turut menempelak Datuk Seri Anwar Ibrahim yang gagal menunaikan janji untuk menurunkan harga minyak dengan mengulangi kenyataan perdana menteri itu, “hari ini jadi PM, esok harga minyak turun”.

Dalam hantaran itu juga, Dr. Rais menyindir tindakan Timbalan Perdana Menteri, Datuk Seri Ahmad Zahid Hamidi yang melantik kalangan Ahli Parlimen sebagai pengerusi di syarikat berkaitan kerajaan (GLC).

“Antara perlakuan berpolitik dan main politik kini sudah jelas. Kita sudah salah pilih juragan kapal lagi. Tokoh macam si pulut tapi bila ditanak ia berderai,” katanya menyindir. – MalaysiaGazette


Ringgit mata wang paling lemah di Asia tahun ini

0

BANGI, Sabtu – Ringgit mencatatkan penurunan hampir enam peratus pada separuh pertama tahun 2023 sekali gus mendahului kejatuhan dalam kalangan mata wang negara Asia, manakala ekuiti negara ini dan Thailand adalah yang terburuk dalam pasaran campuran.

Memetik laporan
Reuters
, berdasarkan rekod pada Jumaat, kebanyakan mata wang Asia pulih daripada kerugian awal, dengan peso Filipina dan baht Thailand mendahului peningkatan dengan masing-masing mencatatkan kenaikan 0.4 peratus.

Bagi separuh pertama 2023, ringgit mencatatkan kejatuhan terbesar dalam kalangan negara sedang pesat membangun Asia apabila susut 5.8 peratus disebabkan oleh aliran keluar modal.

Kali terakhir diniagakan adalah pada 4.670 berbanding dolar Amerika Syarikat (AS), menghampiri paras terendah dalam lapan bulan.

Artikel berkaitan

Pencapaian Pendidikan Sederhana Sepanjang Tahun 2021 – Pakar

Blok pembangkang mahupun kerajaan akan disiasat jika terlibat rasuah

“Jangan Buat Transaksi Itu, Jika Tidak Saya Buat Laporan Polis’’ – Bilal

Kluster Pulau Gadong: Kes Positif Meningkat Kepada 137

Agihan kerusi PN hampir 90 peratus selesai

“Ringgit mencatatkan prestasi yang kurang baik di Asia berikutan aliran keluar ekuiti asing yang berterusan.

”Begitupun, peningkatan dari segi pertumbuhan boleh mengubah sentimen dan kita boleh melihat ringgit berbanding dolar AS mengukuh sekitar paras 4.60 hingga 4.70 pada separuh kedua 2023,” kata Ahli Strategi Makro DBS Bank, Wei Liang Chang.

Pasaran saham tempatan jatuh sehingga 7.7 peratus dalam tempoh sama dan antara negara yang mencatatkan prestasi terburuk di rantau ini.

Pada minggu depan, Bank Negara Malaysia (BNM) akan bermesyuarat untuk membuat keputusan berkenaan Kadar Dasar Semalaman (OPR).

Penganalisis di
Barclays
 menjangkakan, bank pusat akan mengekalkan dan tidak mengubah kadar penanda arasnya.

Sementara itu, baht Thailand jatuh juga hampir tiga peratus tahun ini dan ketika ini berada di paras terendah dalam tujuh bulan.

Ia kekal berada di bawah tekanan kerana ekonomi kedua terbesar Asia Tenggara itu mengalami keadaan tidak menentu untuk memilih Perdana Menteri baharu.

“Punca utama (kelemahan mata wang Asia berbanding dolar AS) adalah Pengerusi Rizab Persekutuan (Fed), (Jerome) Powell terus membayangkan retorik kadar faedah tinggi, dengan memberikan isyarat sekurang-kurangnya dua kali lagi kenaikan kadar,” kata Ahli Strategi Kanan Asia ANZ, Irene Cheung.

Sementara itu, yuan China turut susut kepada 7.2615 setiap dolar pada hari Jumaat yang juga merupakan paling lemah sejak 10 November lalu. – SINARHARIAN


SPRM siasat dakwaan Menteri Pelancongan berlaku rasuah di KLIA

0

BANGI, Sabtu – Suruhanjaya Pencegahan Rasuah Malaysia (SPRM) akan memulakan siasatannya terhadap dakwaan Menteri Pelancongan, Seni dan Budaya, Datuk Seri Tiong King Sing kononnya wujud amalan rasuah dalam kalangan pegawai Imigresen  di Lapangan Terbang Antarabangsa Kuala Lumpur (KLIA).

Ketua Pesuruhjaya SPRM, Tan Sri Azam Baki hari ini mengesahkan, pihaknya akan berbuat demikian serta memandangl serius dakwaan tersebut.

“Berhubung dakwaan rasuah yang dinyatakan King Sing, SPRM akan menyiasat perkara tersebut,” katanya menerusi kenyataan ringkas hari ini.

Artikel berkaitan

Pengambilan tembakau antara penyebab kanser meningkat

Secara teorinya Muafakat Nasional sudah ‘mati’ – Penganalisis

Jangan layan khabar angin tarikh 1 Syawal – JAKIM

AMANAH bertanding di 31 DUN, Mahfuz di Alor Mengkudu

Kabinet belum bincang laksana semua GST

Bagi melicinkan proses siasatan, SPRM akan mendapatkan maklumat daripada semua pihak termasuk King Sing.

“Kita akan dapatkan maklumat daripada semua pihak berhubung perkara ini (dakwaan rasuah di KLIA) dan melakukan siasatan sewajarnya.

“Oleh itu, kami menggesa orang ramai agar tidak mensensasikan atau membuat spekulasi mengenai perkara ini,” tegasnya.

Pada Khamis lalu tular satu insiden yang mendakwa kononnya Ahli Parlimen Bintulu itu telah menceroboh Balai Ketibaan Antarabangsa KLIA tanpa pas keselamatan dan cuba menyelamatkan seorang pelawat wanita warga China yang ditahan daripada memasuki negara ini.

Malah menteri berkenaan juga didakwa telah memarahi polis bantuan dan pegawai IMigresen di KLIA selepas berang tindakannya yang cuba membebaskan wanita asing itu dihalang oleh penguatkuasa itu.

Bagaimanapun, dalam satu kenyataan balas semalam, King Sing menafikan sekeras-kerasnya beliau cuba menyelamatkan wanita China itu sambil membongkar kewujudan unsur rasuah yang berlaku dalam kalangan penguatkuasa di pintu masuk KLIA.

Dakwanya, berlaku masalah komunikasi antara pegawai dan pelawat asing itu selain wanita asing itu didakwa ditahan tanpa sebab serta tidak diberikan makan minum sepanjang tempoh penahanan tersebut walaupun mempunyai dokumen yang lengkap dan sah untuk memasuki Malaysia.

Malahan beliau juga mendakwa menerima maklumat  terdapat pegawai Imigresen di KLIA yang meminta bayaran sehingga RM3,000 kepada pelancong China untuk dilepaskan daripada tahanan.

Dakwanya, wang tambahan juga diminta oleh pegawai daripada pelancong itu untuk proses Visa serta penghantaran pulang ke negara asal mereka.


UiTM untuk Melayu & Bumiputera selagi Artikel 153 Perlembagaan Persekutuan

0

BANGI, Isnin – Universiti Teknologi MARA (UiTM) akan terus dipertahankan sebagai Institut Pengajian Tinggi Awam (IPTA) untuk orang Melayu dan bumiputera Sabah dan Sarawak selagi Artikel 153 Perlembagaan Persekutuan Malaysia wujud.

Menurut Pengerusi Lembaga Pengarah UiTM, Prof. Emeritus Datuk Dr. Raduan Che Rose, peruntukan tersebut memberi hak istimewa kepada orang Melayu dan penduduk asli mana-mana negeri Sabah dan Sarawak bagi kuota untuk memasuki perkhidmatan awam, biasiswa awam dan pendidikan awam.

“Pertama yang saya ingin tegaskan, selagi Akta 153 tersebut wujud dalam Perlembagaan Malaysia saya akan terus mempertahankannya.

“Justeru, tiada isu kelompok selain daripada orang Melayu dan bumiputera Sabah dan Sarawak diberi ruang untuk menyambung pengajian di UiTM.

Artikel berkaitan

Anwar tempelak Hadi Awang, yakin kerajaan mampu bertahan

Saya Sertai Bersatu Atas Faktor Kepimpinan Muhyiddin’’ – Mohamaddin

Pindaan Memansuhkan Hukuman Mati Mandatori Akan Dibentangkan Pada Oktober – Wan Junaidi

Warga Singapura Ambil Peluang Isi Minyak Penuh di Johor

Noh mahu jadi penceramah bebas, janji cakap benar

“UiTM adalah IPTA khusus untuk menzahirkan keistimewaan golongan tersebut. Maka, ia akan terus dipertahankan sebagai universiti terbesar di negara ini,” katanya ketika ditemui pada program korban sumbangan Vfive Group Sdn. Bhd. di UiTM Shah Alam, Selangor, hari ini.

Terdahulu, Menteri Pendidikan Tinggi, Datuk Seri Mohamed Khaled Nordin dilaporkan menyatakan Kementerian Pendidikan Tinggi (KPT) hanya membenarkan pelarian Rohingya yang akan melanjutkan pengajian di institusi pengajian tinggi (IPT) awam dipilih berdasarkan kelayakan dengan kuota terhad.

Dalam perkembangan sama, Raduan menegaskan perkara paling penting yang perlu difahami semua pihak adalah UiTM tidak merampas hak orang lain untuk menubuhkan IPTA tersebut. – KOSMO


Abdul Hadi dipindahkan ke wad biasa, keadaan semakin baik

0

BANGI, Ahad – Presiden PAS, Tan Sri Abdul Hadi Awang telah dipindahkan ke wad biasa susulan tahap kesihatan beliau semakin stabil, hari ini.

Memetik Sinar Harian, perkara itu dinyatakan Naib Presiden PAS, Datuk Mohd Amar Nik Abdullah yang memaklumkan Abdul Hadi sudah dipindahkan ke wad biasa berbanding sebelum ini ditempatkan di Unit Rawatan Koronari (CCU).

“Bagaimanapun, beliau masih lagi dalam rawatan dan pemerhatian doktor.”

“Semua tidak melawat, biarlah beliau rehat betul-betul dan kita doakan semoga beliau cepat sembuh,” katanya.

Artikel berkaitan

Kerajaan Anwar diminta kembalikan tanah rezab Melayu yang diceroboh – BERJASA

Pengampunan diraja: UMNO masih perlukan Najib

PRK Parlimen Pulai, Dun Simpang Jeram diadakan 12 Ogos ini?

OIC sambut baik laporan Amnesty International mengenai aparteid terhadap Palestin

Pertimbang angkat bak kut teh, menteri gagal jaga identiti kebangsaan

Sebelum ini media malaporkan, beberapa program membabitkan Abdul Hadi terpaksa ditangguhkan sementara berikutan keadaan kesihatan beliau yang merosot sebelum Aidiladha.

Anak sulung Abdul Hadi, Muhammad Khalil pada Khamis lalu memaklumkan bapanya telah dimasukkan ke hospital.

Abdul Hadi yang juga Timbalan Pengerusi Perikatan Nasional, pernah dimasukkan ke Hospital Putrajaya dipercayai akibat sesak nafas pada Februari lalu sebelum dipindahkan ke Institut Jantung Negara untuk rawatan lanjut.


Agong zahir penghargaan kepada Arab Saudi urus jemaah haji

0

BANGI, Ahad – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah menzahirkan penghargaan kepada kerajaan Arab Saudi, atas persiapan rapi dan kejayaan menguruskan kira-kira 2 juta jemaah bagi musim haji tahun ini.

Baginda menzahirkan penghargaan itu ketika pertemuan dengan Putera Mahkota dan Perdana Menteri Arab Saudi, Putera Mohamad bin Salman dalam Majlis Jamuan The Petang di Mina pada 29 Jun lalu.

Menerusi catatan di Facebook Istana Negara juga memaklumkan, Al-Sultan Abdullah turut menzahirkan setinggi-tinggi penghargaan kepada kerajaan Arab Saudi atas kesudian menerima 31,000 jemaah dari Malaysia dan kemudian tambahan seramai 1,000 lagi untuk mengerjakan haji tahun ini.

“Seri Paduka turut menzahirkan ucapan terima kasih kepada kerajaan Arab Saudi kerana menaja 300 pelajar Malaysia melanjutkan pengajian mereka di pelbagai tahap dan bidang pengajian di Arab Saudi,” menurut catatan itu.

Al-Sultan Abdullah (depan, kiri) semasa pertemuan dengan Putera Mahkota Arab Saudi (depan, kanan).

Al-Sultan Abdullah turut berkenan mempersilakan Putera Mohammed mengadakan kunjungan ke Malaysia.

Dalam perkembangan lain Al-Sultan Abdullah dan Raja Permaisuri Agong, Tunku Azizah Aminah Maimunah Iskandariah akan berangkat pulang ke tanah air hari ini, selepas selesai menunaikan ibadah haji dan dijangka tiba di Kompleks Bunga Raya, Lapangan Terbang Antarabangsa Kuala Lumpur (KLIA), Sepang hari ini.

Baginda turut mendoakan agar seluruh jemaah haji Malaysia dikurniakan keafiatan sepanjang berada di Tanah Suci dan selamat pulang ke tanah air kepada pangkuan keluarga tercinta.

“Al-Sultan Abdullah juga mengajak seluruh jemaah haji Malaysia untuk terus bermunajat, memohon keampunan serta mendoakan keselamatan dan kesejahteraan negara tercinta,” titah baginda.


Dakwaan kes Menteri buat kecoh di KLIA disiasat rapi -PM

0

BANGI, Ahad – Siasatan secara rapi tetap akan dilakukan berhubung kes petugas di Jabatan Imigresen Malaysia (JIM) di Lapangan Terbang Antarabangsa Kuala Lumpur (KLIA).

Jaminan itu diberikan Perdana Menteri, Datuk Seri Anwar selepas mengadakan lawatan mengejut ke KLIA petang Ahad, bagi meninjau kaunter JIM dan Jabatan Kastam Diraja Malaysia (JKDM) sebelum menyambut ketibaan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dari Tanah Suci.

Beliau berkata, hasil tinjauan mendapati keadaan kaunter JIM dan JKDM dilaporkan berada dalam keadaan terkawal, tetapi wujud beberapa kerosakan yang perlu diperbaiki.

“Ada beberapa kerosakan kita harus perbaiki, tetapi saya ingin bagi jaminan siasatan rapi akan dibuat.

Artikel berkaitan

Lebih RM103.86 juta kepada imam, guru agama di Kelantan

850,000 pekebun kecil getah, pesawah dan nelayan dapat RM200

Perkenal nama bersesuaian pada makanan bukan halal

Perbicaraan himpunan ‘Mana Kapal LCS?’

Polis tahan pelajar Tingkatan Satu pandu kereta

Tambah beliau, secara umumnya majoriti petugas JIM menjalankan tugas dengan baik, hanya ada beberapa masalah dan siasatan akan dilakukan untuk memperbaiki yang sepatutnya.

Perdana Menteri berkata, pihaknya juga akan mengambil tindakan kepada pihak yang terbabit jika terbukti berlakunya  kesilapan.

“Kalau ada salah akan ambil tindakan. Saya teliti langkah diambil setakat ini, JIM juga memberikan reaksi baik.”

“Kita kenal pasti kelompok kecil yang tidak mahu membawa perubahan termasuk yang berdepan tuduhan. Insya-Allah, siasatan rapi akan dibuat dan perbincangan awal akan dilakukan pada Mesyuarat Kabinet pada Rabu ini,” ujar beliau,

Terdahulu Menteri Pelancongan, Kesenian dan Kebudayaan, Tiong King Sing mendedahkan ada petugas JIM meminta wang daripada pelancong asing di KLIA selepas dirinya didakwa cuba membuat kecoh di sana bagi menyelamatkan seorang wanita China.

Dedah Tiong, ada petugas yang meminta wang sehingga RM3,000 bagi dikeluarkan daripada tahanan termasuk tiket penerbangan pulang ke negara asal.

Bagaimanapun, seorang pegawai imigresen menafikan perkara itu dan membuat laporan polis berhubung perilaku Menteri berkenaan ketika kejadian berlaku.


Individu buat ciapan biadab berhubung kesihatan Abdul Hadi, diarah mohon maaf

0

BANGI, Ahad – Mana-mana individu yang membuat ciapan biadab berhubung kesihatan Presiden PAS, Tan Sri Abdul Hadi Awang perlu memohon maaf.

Perdana Menteri, Datuk Seri Anwar Ibrahim mengarahkan seorang individu yang dipercayai penyokong partinya untuk memohon maaf atas tindakan biadab itu.

“Saya membantah dan kesal dengan ciapan biadab Zaki Yamani dan mengarahkan beliau untuk memohon maaf dengan kadar segera,” katanya.

Sebelum ini, seorang pengguna Twitter @Zaki_Yamani menerusi ciapannya meminta agar nyawa Presiden PAS itu diambil supaya ‘kerosakan’ yang dibuat dapat dihentikan berikutan kesihatannya yang kian merosot.

Artikel berkaitan

Politikus Diingatkan Fikir Soal Rakyat Bukan Kepentingan Politik

Shahril sepatutnya Ketua Pemuda seterusnya – KJ

Berjasa persoal Tok Mat nilai DAP ikhlas dengan UMNO atas dasar apa ?

Lantikan Nurul Izzah  walau tanpa gaji, tidak mengubah konsep Nepotisme

UMNO kalah teruk, Zahid punca

Pengguna akaun media sosial itu juga turut  menulis perkara sama terhadap bekas Perdana Menteri, Tun Dr Mahathir Mohamad.

Semalam, Abdul Hadi dimasukkan ke hospital bagi menjalani rawatan dan pemantauan doktor.

Anak beliau, Muhammad Khalil Abdul Hadi mengesahkan perkara itu dan meminta orang ramai berdoa serta melakukan solat hajat untuk kesembuhan Abdul Hadi.


IPG tidak dapat kerana sudah terima elaun bulanan RM450

0

BANGI, Ahad – Golongan pelatih di Institut Pendidikan Guru (IPG) tidak menerima bantuan eBelia Rahmah kerana pelajar berkenaan sudah pun menerima elaun bulanan sebanyak RM450.

Timbalan Menteri Kewangan I, Datuk Seri Ahmad Maslan mejelaskan demikian bagi menjawab persoalan pelajar IPG yang menyatakan mereka tidak menerima bantuan eBelia Rahmah.

Beliau turut meminta ahli politik yang membuat tuduhan berkenaan dan meminta individu itu menyemak fakta berhubung elaun pelajar IPG.

“Pelajar IPG tidak dapat kemudahan ini (eBelia Rahmah) kerana mereka diberikan elaun RM450 sebulan. Ia adalah elaun yang sebelum ini sudah diberikan ketika kerajaan sebelum ini, maka ia diteruskan.”

Artikel berkaitan

UMNO sudah nazak, hanya berpaut pada PH – Aminuddin Yahaya

Dr Muhammad Faiz letak jawatan Ahli Majlis Pimpinan Tertinggi BERSATU

Selangor rekod purata 6 kematian seminggu akibat Covid-19 tahun ini

PKR Tidak Akan Bekerjasama Lagi Dengan Azmin Ali

Calon PN di Terengganu, Kelantan guna logo PAS

Katanya lagi, pelajar yang berada di universiti lain pula tidak dapat kemudahan RM450 sebulan itu, maka sebab itu mereka diberikan bantuan RM200.

“Saya harap ahli politik berkenaan menyemak fakta itu kerana pelajar IPG, mereka dapat lebih daripada yang lain melalui elaun yang disediakan (secara bulanan),”

Beliau berkata demikian selepas lawatan kerja rasmi ke pejabat Jabatan Penilaian dan Perkhimatan Harta (JPPH) Negeri Johor di Johor Bahru, hari ini.

Mengulas mengenai eBelia Rahmah, Ahmad berkata, seramai dua juta belia berusia antara 18 hingga 20 tahun dan pelajar sepenuh masa di Institut Pengajian Tinggi (IPT) layak menerima kredit berjumlah RM200 melalui tiga platform e-Dompet mulai 26 Jun lalu.

Katanya, inisiatif eBelia Rahmah diumumkan di bawah Belanjawan 2023 yang matlamatnya untuk memupuk budaya tanpa tunai dalam kalangan belia di samping menyokong pertumbuhan ekonomi perusahan mikro, kecil dan sederhana.

Sebelum ini, Presiden Parti Ikatan Demokratik Malaysia (MUDA), Syed Saddiq Syed Abdul Rahman mempersoalkan mengapa pelajar IPG tidak mendapat manfaat inisiatif eBelia Rahmah

Ahli Parlimen Muar itu menyifatkan perkara berkenaan tidak adil, sedangkan mereka juga pelajar sepenuh masa sama seperti penuntut IPTyang lain.

Pada masa sama, Ahmad menegaskan tiada sebarang penebusan tunai dibenarkan bagi inisiatif eBelia Rahmah itu, sekali gus meminta penerima berwaspada dengan mana-mana pihak yang menawarkan perkhidmatan menebus tunai bantuan berkenaan.


Israel lancar serangan terhadap Syria

0

BANGI, Ahad – Israel lancar serangan udara di Syria, berhampiran bandar Homs yang dikuasai kerajaan, kata agensi berita Syria SANA hari ini, memetik sumber tentera.

“Musuh Israel melakukan serangan udara yang datang dari timur laut Beirut, menyasarkan beberapa lokasi di sekitar bandar Homs,” katanya.

Sepanjang lebih sedekad perang di Syria, Israel melancarkan ratusan serangan udara ke atas wilayahnya, terutamanya menyasarkan tentera yang disokong Iran dan pejuang Hizbullah Lubnan serta kedudukan tentera Syria.

Pertahanan udara Syria memintas beberapa peluru berpandu, kata SANA, memetik sumber yang sama, sambil menambah bahawa terdapat beberapa kerugian harta benda.

Artikel berkaitan

Pemimpin PN mesyuarat, bincang usul undi percaya PM

PN yakin rampas Selangor, Negeri Sembilan pada PRN

#BoikotIndia sohor di Twitter

Tiada istilah majoriti-minoriti dalam negara

Muhyiddin nafi ditahan, hanya beri keterangan di SPRM esok

SANA sebelum ini berkata, peluru berpandu itu dipintas di kawasan luar bandar utara Homs.

Dalam satu kenyataan ringkas yang tidak menyebut mengenai serangan udara, tentera Israel mengakui roket antipesawat Syria ‘nampaknya meletup di udara di atas wilayah Israel’.

“Tiada arahan khas untuk orang awam di Israel dikeluarkan buat masa ini. Butirannya sedang dalam semakan,” tambahnya.

Pemantau perang, Pemantau Hak Asasi Manusia Syria, berkata kawasan yang menjadi sasaran di luar bandar timur laut Homs adalah kubu kuat Hizbullah yang menempatkan depoh senjata milik kumpulan Lubnan yang disokong Iran.

Sementara itu, Syria mendakwa ia berjaya menangkis serangan peluru berpandu dari Israel, yang mana serpihan peluru berpandu anti pesawat Syria ditemui di perkampungan Rahat, kira-kira 180 kilometer (km) di pedalaman dari garis sempadan Israel.

Bagaimanapun, tiada kecederaan atau kemusnahan dilaporkan Syria, yang turut mengesahkan beberapa peluru berpandu Israel dipintas tenteranya. -BH- AGENSI


Polis Maut disyaki tembak diri sendiri

0

BANGI, Ahad –  Seorang anggota polis berpangkat sarjan maut disyaki menembak dirinya sendiri dalam kejadian di Ibu Pejabat Polis Daerah (IPD) Rembau, Negeri Sembilan petang semalam.

Menurut Ketua Polis Negeri Sembilan, Datuk Ahmad Dzaffir Mohd Yussof berkata, kejadian jam 6.40 petang yang berlaku di dalam salah sebuah bilik Bahagian Siasatan Jenayah (BSJD) itu berlaku selepas anggota Jabatan Siasatan Jenayah (JSJ) yang bertugas di IPD berkenaan ditemui berlumuran darah.

Beliau berkata, bilik terbabit dukunci mangsa sebelum anggota polis lain bertindak mengetuk pintu beberapa kali.

Bagaimanapun, mangsa tidak membuka pintu tersebut.

Artikel berkaitan

Selangor umum Isnin cuti peristiwa jika PH-BN menang pilihan raya

Netizen naik angin, kecam pelancong `first world country’ isi minyak murah di Malaysia

PM tersentuh dalam siri syarahan kehormat Madani

Pemimpin Negara Gagal Fahami Sentimen Rakyat – PEMBELA

Kes Taun Kini Dikesan Di Selangor

“Selang beberapa saat telah terdengar bunyi tembakan dilepaskan.

“Anggota JSJ telah memecahkan pintu bilik tersebut dan membuat pemeriksaan, mendapati mangsa telah terbaring dengan kesan berlumuran darah di rak fail, lantai serta siling. Terdapat sepucuk pistol rev.38 disisi mangsa,” katanya.

Menurut Ahmad Dzaffir, pemeriksaan mendapati magsa telah menembak dirinya di bahagian dalam mulut menggunakan pintol jenis Reolver 38.

Mayat mangsa kemudian dihantar ke Hospital Tuanku Jaafar Seremban (HTJS) untuk bedah siasat.

Kes diklasifikasikan sebagai mati mengejut dan siasatan lanjut masih dijalankan.

Polis meminta orang ramai tidak mengeluar apa-apa kenyataan yang boleh menggangu siasatan pihak polis dan sebagai menghormati keluarga simati.


Rakyat bingung, menteri tak buat kerja hakiki

0

LUAHAN rakyat tak terbendung lagi. Di media sosial, ramai usahawan mula berkongsi cerita sedih perniagaan masing-masing.

Doktor klinik swasta pun ada yang termenung panjang apabila bilangan pesakit berkurangan. Peniaga lembu pening kepala melihat permintaan tak banyak untuk ibadah korban seperti tahun-tahun sebelum ini. Apatah lagi B40.

Harga barang tidak pernah menurun. Makanan yang dijual di kedai makan dan restoran juga semakin mahal.

Hidangan sederhana untuk makan tengah hari pun ada yang lebih 10 ringgit. Belum kira lagi harga tol dan minyak kenderaan yang tak turun-turun. Semuanya membebankan rakyat.

Artikel berkaitan

Salah sendiri jika UMNO ditolak pengundi Melayu

UMNO kini ibarat sebuah parti ‘langau’

Coldplay, LGBT, DAP: Mana satu intan, mana satu permata?

Jangan cuba jadi petualang negara

UMNO-PH ‘berebut’ jawatan MB di Negeri Sembilan

Antara tugas kerajaan ialah memulihkan ekonomi, tambah pendapatan negara dan rakyat, mengurangkan kos sara hidup rakyat serta menarik pelabur asing ke negara ini.

Tapi hari ini, Perdana Menteri yang juga Menteri Kewangan, lebih banyak bermain politik daripada buat kerja hakiki.

Warganet mendakwa Perdana Menteri pandai ‘photo op’, membina imej popular tapi kerja sebenar mentadbir negara tak pandai-pandai.

Rakyat kini boleh menilai sendiri segala tindak tanduk pak menteri. Janji-janji ketika menjadi pembangkang hanya tinggal janji.

Rakyat tak nampak usaha yang betul-betul berkesan dan ikhlas dilakukan setelah jadi kerajaan.

Kejadian di KLIA yang melibatkan pelancong warga China baru-baru ini tidak sepatutnya berlaku.

Mustahil lapangan terbang antarabangsa kita tidak mempunyai peraturan dan SOP. Tapi pak menteri ‘langgar’ juga dan khabarnya kejadian seperti ini sudah berlaku beberapa kali oleh menteri sama. Perdana Menteri turut tumpang popular menziarahi KLIA.

Kejadian menteri ‘langgar’ KLIA untuk membebaskan pelancong warga China baru-baru ini tidak sepatutnya berlaku.

Sang Pekaka bersetuju dengan pandangan warganet bahawa Perdana Menteri kita memang pandai ‘photo op’. Membina imej popular tapi kerja sebenar mentadbir negara tak pandai-pandai.

Akhirnya rakyat sendiri perlu berusaha tanpa mengharapkan bantuan kerajaan. Kurangkan berharap kerana nanti diri akan merana.

Usaha sendiri dan berdikari kerana jawatan menteri hanya rebutan politikus mabuk duniawi. Bukannya berjuang untuk rakyat.

Ternyata, kerajaan hari ini yang digambarkan melalui tindak-tanduk pak menteri hanya mementingkan kuasa dan jawatan untuk kekal kaya serta selesa di kayangan. Rakyat bawahan? Pandailah mereka cari makan!


Rasuah : Dua agensi KDN disiasat – Anwar

0

BANGI, Isnin – Jabatan Imigresen dan Jabatan Pendaftaran Negara di bawah Kementerian Dalam Negeri (KDN) akan disiasat pihak berkuasa berhubung amalan rasuah dan salah guna kuasa.

Perdana Menteri, Datuk Seri Anwar Ibrahim berkata, beliau menerima maklumat ada bayaran tertentu yang dikenakan ketika proses untuk mendapatkan sijil warganegara oleh mereka yang layak untuk mendapatkan status kewarganegaraan.

“Nak beri satu makluman, semalam saya terima mungkin masih dalam siasatan di Jabatan Pendaftaran.

“Kita permudahkan orang yang layak mendapat status kewarganegaraan dan sebagainya untuk mendapatkan sijil itu dikenakan lagi bayaran.

Artikel berkaitan

Maszlee beri bayangan bakal kembali dalam kerajaan

i-Sayang benarkan suami pindah 2 peratus caruman KWSP untuk isteri

Polis ambil alih siasatan jika ada unsur khianat nahas Elmina

Kerajaan PAS Kelantan Tetap Kukuh

Tindakan Kerajaan Kedah adalah Betul- Peguam

“Tapi jumlahnya terlalu kecil, harus ada tindakan yang keras dan tegas, kalau tidak dia merosakkan seluruh imej pentadbiran,” katanya.

Anwar yang berkata demikian ketika  Perjumpaan Bulanan Perdana Menteri bersama Warga Jabatan Perdana Menteri di Putrajaya, hari ini.

Tegasnya, masih ada kelompok kecil dalam Jabatan Imegresen yang masih selesa dengan sistem dan amalan lama yang mengaitkan mereka dengan perlakuan rasuah.

“Semalam sebelum sambut kepulangan Agong, saya sempat ke Lapangan Terbang Antarabangsa Kuala Lumpur (KLIA), kerana ada sedikit sebanyak ‘keributan’ kecil.

“Tentunya saya lihat, umpamanya semua kaunter Imigresen berfungsi, maknanya majoriti kakitangan Imigresen menjalankan tugas dengan baik tetapi seperti mana juga kita sedar dan sering saya tegaskan ada kumpulan kecil yang masih biasa dengan sistem dan amalan lama.

“Saya percaya itu bidang kuasa Suruhanjaya Pencegahan Rasuah Malaysia (SPRM) yang harus bertindak. Selalu kita sebut, kerana nila setitik rosak susu sebelanga,” katanya.

Semalam, Anwar mengadakan lawatan mengejut ke KLIA dan memberi jaminan siasatan rapi akan dibuat terhadap isu membabitkan kakitangan Imigresen di KLIA khususnya dakwaan wujud salah laku dan amalan rasuah.

Sebelum ini tular gambar dan laporan berita yang mendakwa Menteri Pelancongan, Seni dan Budaya, Datuk Seri Tiong King Sing campur tangan dalam urusan melepaskan seorang pelancong dari China, namun ia dinafikan Ahli Parlimen Bintulu itu.

Beliau mendakwa wujudnya amalan rasuah dan salah guna kuasa membabitkan sebilangan kakitangan Jabatan Imigresen yang bertugas di pintu masuk utama negara itu.


SPR bakal umum tarikh PRN Rabu ini

0

BANGI, Isnin – Suruhanjaya Pilihan Raya (SPR) akan mengadakan satu mesyuarat khas Rabu ini bagi membincangkan hal-hal berkaitan Pilihan Raya Negeri (PRN).

Setiausaha Suruhanjaya Pilihan Raya (SPR), Datuk Ikmalrudin Ishak berkata, mesyuarat itu bakal menetapkan tarikh penting seperti writ pilihan raya, hari penamaan calon, pengundian, daftar pemilih dan lain-lain persiapan bagi pelaksanaan pilihan raya yang akan dipengerusikan Tan Sri Abdul Ghani Salleh.

“Satu sidang media akan diadakan sejurus selepas mesyuarat,” katanya dalam kenyataan hari ini.

Ikmalrudin turut memaklumkan SPR telah menerima notis pembubaran rasmi Dewan Undangan Negeri (DUN) yang ke-14 bagi Kedah, Kelantan, Terengganu, Pulau Pinang, Selangor dan Negeri Sembilan daripada speaker masing-masing.

Artikel berkaitan

Hari Merdeka Mahu Dimansuh, Bekas Menteri Gagal Fahami 31 Ogos

1 Ramadan 1444H – esok umat Islam di Malaysia mula berpuasa

Dominic tetap senyum walau tidak diundang dalam ceramah PN

“Saya Tidak Miliki Kepentingan Dalam Mana-Mana Syarikat”- Azam Baki

Henti kecam Cikgu Hadi, kekalkannya sebagai jurulatih

Sebelum ini, enam negeri telah membubarkan DUN bermula Kelantan pada 22 Jun lalu diikuti Selangor sehari selepas itu manakala Pulau Pinang, Kedah dan Terengganu masing-masing 28 Jun.

Manakala, Negeri Sembilan pula menjadi negeri terakhir membubarkan DUN iaitu pada 1 Julai.


Zaki Yamani mohon maaf kepada Abdul Hadi gara-gara ciapan biadab

0

BANGI, Isnin – Pengguna Twitter, @Zaki_Yamani tampil membuat permohonan maaf susulan ciapan biadab berhubung keadaan kesihatan Presiden PAS, Tan Sri Abdul Hadi Awang baru-baru ini.

Permohonan maaf itu dibuat menerusi akaun Twitter selepas Perdana Menteri, Datuk Seri Anwar Ibrahim mengarahkan dia berbuat demikian.

“Mengambil perhatian ciapan YAB PM @anwaribrahim dan pandangan rakan-rakan, saya memohon maaf kepada isteri-isteri dan keluarga Tan Sri Abdul Hadi Awang andai ciapan saya ini mengguris perasaan,” katanya.

Sebelum ini, Zaki Yamani menerusi ciapannya berkata supaya Allah mengambil segera nyawa Abdul Hadi dan hentikan kerosakan yang dilakukan selepas Presiden PAS itu dilaporkan telah dimasukkan ke hospital kerana tidak sihat.

Artikel berkaitan

Jangan layan khabar angin tarikh 1 Syawal – JAKIM

“Bukan kerana kerusi empuk, saya sedih tinggalkan kakitangan saya … ” – Sulaiman

Najib aset strategik ‘beku’ UMNO – Penganalisis

Isteri Ustaz Farid Ravi meninggal dunia

Agong titah projek pembangunan di Cameron Highlands dikaji semula

“Doa: Ya Allah! Ambil lah nyawa Abdul Hadi Awang. Hentikan kerosakan yang dilakukan nya di muka bumi. Hentikan fitnah yang dibawanya terhadap agama-Mu. Ambil sekali Mahathir,” tulisnya.


Ada benarnya kenyataan Tun M – Pakar Perlembagaan

0

BANGI, Selasa – Langkah menyamaratakan kepelbagaian kaum di negara ini dengan kaum Melayu dan unsur kemelayuan yang menjadi teras identiti bangsa Malaysia sememangnya bertentangan Perlembagaan Persekutuan.

Susulan itu, kenyataan dikeluarkan bekas Perdana Menteri, Tun Dr Mahathir Mohamad, mengenai usaha promosi negara berbilang kaum sehingga mengenepikan unsur kemelayuan sebagai bertentangan dengan Perlembagaan Persekutuan ada kebenaran.

Pakar Perlembagaan, Prof Datuk Dr Wan Ahmad Fauzi Wan Husain berkata, perlu difahami bahawa istilah orang Melayu mengikut Perkara 160(2) Perlembagaan Persekutuan berbeza dengan bangsa Melayu kerana Perjanjian Persekutuan Melayu 1948 memperluaskan takrifan bangsa Melayu apabila menerima kemasukan kaum bukan bangsa asal Tanah Melayu sebagai warga negara Persekutuan.

Bagaimanapun, Perlembagaan memelihara jati diri bangsa asal yang beridentiti unsur kemelayuan dalam peruntukan Perlembagaan.

Artikel berkaitan

Zahid Diperintah Bela Diri Atas 47 Pertuduhan

Hapuskan Kuasa Kecualikan Bahasa Kebangsaan Di Sek Vernakular

‘Lawan tetap lawan’ jadi ‘dulu lawan sekarang kawan’

Tubuh jawatankuasa khas selaras usaha cetak sejuta naskah al-Quran

Jangan sokong dan beli produk dijual warga asing – DBKL

Beliau menjelaskan warga negara Malaysia adalah bangsa Melayu yang terdiri daripada pelbagai kumpulan etnik, pelbagai anutan agama yang menghormati kedudukan agama Islam dan pendokong jati diri watan di Semenanjung Tanah Melayu, dan Borneo.

“Dengan itu, kebebasan beragama tidak bersifat paksaan kepada penganutan agama Islam, kedudukan Bahasa Kebangsaan tidak menafikan penggunaan bahasa lain dalam urusan bukan rasmi, sebaliknya jati diri watan Tanah Melayu prasyarat seorang warga negara, malah sehingga kini masih terpelihara dan menjadi peruntukan Perlembagaan Persekutuan.

“Prinsip Keluhuran Perlembagaan meletakkan jati diri watan Tanah Melayu di tempat tinggi dan tidak boleh dilihat sebagai diskriminasi kepada mana-mana pihak,” katanya.

Beliau berkata demikian ketika mengulas kenyataan Dr Mahathir yang menyatakan usaha mempromosi negara berbilang bangsa sebagai bertentangan dengan Perlembagaan Persekutuan.

Sebelum ini, Dr Mahathir menegaskan Perlembagaan Persekutuan tidak pernah sebut Malaysia sebagai negara berbilang kaum, sebaliknya menekankan kemelayuan Malaysia.

Ujar Ahmad Fauzi, perlu difahami bahawa suatu bangsa itu tidak terikat pada darah keturunan, perbezaan etnik atau ras sebaliknya bangsa dan ke’bangsa’an itu adalah kewarganegaraan atau kerakyatan.

“Pada satu sisi lain, Malaysia berakar pada ‘Malay’ iaitu Melayu dan Malaysia dirujuk sebagai gugusan kepulauan Melayu atau Tanah Melayu dalam wilayah Alam Melayu.

“Sering dibangkitkan bahawa warga negara kita terdiri daripada bangsa Melayu, bangsa Cina, bangsa India dan lain-lain bangsa.

“Untuk menyatakan bangsa Melayu itu warga negara Malaysia jawabnya tidak salah kerana bangsa Melayu ialah warga negara Persekutuan Tanah Melayu yang bersekutu dengan Anak Negeri Sabah dan Anak Negeri Sarawak untuk membentuk ‘supra-nation’ Malaysia,” katanya lagi.

Jelas beliau, satu perkara yang tidak boleh diabaikan adalah taat setia setiap warganegara kepada elemen watan Tanah Melayu sebagai kewajipan kewarganegaraan.

Katanya, perkara itu membabitkan kedudukan Islam sebagai agama rasmi, Institusi Raja Melayu, bahasa Melayu termasuklah tulisan Jawi, adat resam Melayu serta kedudukan orang Melayu dan anak negeri Sabah dan Sarawak dan orang Asli sebagai bangsa asal.

“Kedudukan elemen watan tidak patut dipertikai kerana itulah syarat perlu dipenuhi sebelum seseorang itu diterima sebagai warga negara.

“Dari sudut ini, penerimaan kaum pendatang atau bangsa asing sebagai bangsa Melayu (warga negara Persekutuan Tanah Melayu) perlu disertai kefahaman bahawa mereka hendaklah mentaati prinsip Keluhuran Perlembagaan.

“Ini termasuk mengasimilasi atau sekurang-kurangnya mengakomodasi jati diri watan Tanah Melayu dan seorang warga negara Malaysia tidak mungkin boleh mengekalkan kebangsaan lain, sama ada China, India, Arab atau Eropah, namun pengenalan etnik boleh dikekalkan,” katanya.


Bekas Timbalan Ketua Menteri Sabah, Abdul Ghapur Salleh meninggal dunia

0

BANGI, Selasa –
Perdana Menteri, Datuk Seri Anwar Ibrahim mengucapkan takziah kepada seluruh keluarga bekas Timbalan Ketua Menteri Sabah, Datuk Seri Abdul Ghapur Salleh yang neninggal dunia tengah malam tadi.

“Saya mengutuskan salam takziah kepada keluarga serta mendoakan roh Allahyarham ditempatkan dalam kalangan mereka yang beriman dan beramal soleh,” Katanya.

Dalam hantaran di Facebook miliknya itu, beliau berkata, banyak jasa dan pengorbanan bekas Ahli Parlimen Kalabakan itu terhadap negara dan lebih-lebih lagi terhadap negeri Sabah akan sentiasa dikenang buat selama-lamanya.

Abdul Ghapur, 80, disahkan meninggal dunia di Hospital Gleneagles, Kota Kinabalu pada 12.07 tengah malam tadi dan telah dikebumikan di tanah Perkuburan Islam Kampung Likas, Kota Kinabalu pagi tadi.

Artikel berkaitan

Husam Musa mula tugas Pengerusi SPNB berkuat kuasa 22 Mac

Pengurusan Kes Pecah Amanah RM6.6 Bilion Najib-Irwan Serigar 1 Mac

Prosiding hina mahkamah terhadap Ira Kazar dibenarkan

Kelibat Ismail Sabri tak kelihatan pada taklimat Presiden UMNO

Bantuan khas RM300 kepada penjawat awam, RM200 pesara

Ghapur pernah menjawat jawatan Timbalan Ketua Menteri Sabah antara tahun1995 dan 1997 dan pernah menjawat berbagai-bagai jawatan dalam kabinet negeri termasuk Menteri Kewangan Sabah serta Menteri Komunikasi dan Kerja Raya Sabah.


‘Korban’ berkurangan dek kerana krisis ekonomi

0

PADA ketika ini, umat Islam baru sahaja meninggalkan hari besar iaitu Hari Raya Aidiladha atau Hari Raya Korban setelah berakhirnya Hari Tasyrik, 11, 12, dan 13 Zulhijjah.

Masa berlalu dengan cepat. Sedar atau tidak sedar, manusia di seluruh dunia telah pun memasuki fasa kedua setengah tahun 2023.

Malah tidak lama lagi pula, umat Islam bakal menyambut 1 Muharram tanda kalendar baharu Islam 1445 Hijrah. Banyak perkara yang perlu ditelusuri pada pencapaian diri.

Bicara tentang Aidiladha, sememangnya berkorban dan korban tidak boleh dipisahkan.

Artikel berkaitan

UMNO kini ibarat sebuah parti ‘langau’

Siapa lagi pilihan pengundi Kedah selain Sanusi, Mukhriz dan Mahfuz?

Jangan cuba jadi petualang negara

Rakyat Malaysia mahu percaya cerita siapa?

Coldplay, LGBT, DAP: Mana satu intan, mana satu permata?

Pengorbanan menunaikan ibadah haji, pastinya satu perkara yang sangat besar.

Kos tunai haji pada tahun 2023 adalah kekal pada kos bayaran haji sebanyak RM10,980.

Dari aspek iltizam, menunaikan rukun Islam kelima ini menyebabkan ramai orang berkorban dengan menyimpan wang.

Tabungan untuk haji disimpan entah beberapa tahun lamanya. Bagi jemaah awal yang dulunya menaiki kapal laut ke Tanah Suci, mereka menabung sehingga mengikat perut.

Tiba saja giliran mereka, air mata tidak tertahan kerana menanti berbulan untuk kapal sampai di pelabuhan.

Semakin bergilir hari, bulan dan tahun, ramai kini jemaah adalah daripada golongan muda.

Berdasarkan pendapatan yang agak tinggi dan simpanan mereka layak digelar bakal Jemaah, namun ada juga yang terkesan gara-gara kos tunai haji tahun ini yang dianggap tidak masuk akal.

Untuk makluman, seperti diumum Tabung Haji (TH), harga kos tunai haji tahun 2023 adalah kekal pada kos bayaran haji sebanyak RM10,980 seorang kepada kumpulan B40 manakala RM15,980 untuk kumpulan M40 dan RM30,850 untuk T20.

Ada juga yang berkorban, apa pun jumlahnya mereka pergi tahun ini, bimbang bimbang tidak dipanggil lagi atau dipanggil ke negara abadi.

Ramai juga yang hiba, kerana tidak mampu dengan kos terkini, lalu menolak untuk pergi. Rintihan mereka, kaji semula dengan teliti pakej yang didakwa membebankan.

Kenaikan yang dilakukan, kata TH, terpaksa dibuat kerana mengikut keperluan dan peraturan penguasa di Arab Saudi.

Mengenai penambahbaikan, kerajaan juga diharap menerima banyak cadangan daripada cendekiawan.

Apa pun tahniah buat duyufurrhaman, selesai sudah menyempurnakan ibadah.

Ada juga yang berkongsi, berkorban lelah, mengantuk – di Mina, tidur berlantaikan tilam sekeping tidak seempuk di rumah.

Beratapkan langit, mereka mengerti maksud menyembah pada Illahi – akur tunduk,  di sisi Allah tiada beza, kecuali yang bertaqwa.

Kini, harga barang naik lagi dan lagi.

Ramai orang berkorban, hidup seharian disesuaikan dengan keperluan. Tidak terkecuali harga seekor lembu korban yang turut melonjak naik.

Harga seekor lembu korban pada tahun ini turut melonjak naik.

Ada laporan yang mendakwa, tempahan lembu korban berkurangan tahun ini. Dari sudut ibadah, sembelihan korban antara sunat yang dituntut.

Jika tidak mampu, tidaklah kita lakukan tetapi golongan muda khususnya mungkin boleh belajar menabung, bersedia untuk ikut serta ibadah korban tahun depan, berkorban daripada membeli yang tidak perlu.

Katakan sebahagian lembu hanya RM700 – 800 lebih murah daripada harga seekor lembu.

Jadi, mungkin boleh berkorban sebulan lebih kurang RM67 untuk mengimarah ibadah korban, apa salahnya dari konsep berkorban untuk korban.

Bila dicanang, tiada lagi subsidi menyeluruh tetapi subsidi bersasar, tiada lagi kategori B40, M40, apakah rakyat terkorban?

Kerajaan juga perlu berkorban, tidak sahaja gaji menteri dipotong tetapi mengorbankan banyak faedah antaranya pencen Ahli Parlimen yang sehingga kini tidak didebatkan.

Selesai raya korban, ada satu lagi peristiwa besar untuk rakyat di enam negeri. Ramai berteka-teki 5 Ogos atau terkini, semalam diberitahu pula 12 Ogos tarikh sempurna sekali untuk diadakan Pilihan Raya Negeri.

PRN kali ini menjadi kayu pengukur kepada Kerajaan Madani.

Ini kerana, jemaah haji sudah pun balik semua untuk sempat membuang undi di negeri masing-masing.  Bila mana pun tarikhnya, sejumlah 9.6 juta pengundi bakal menanda dua garisan lurus bersilang, dalam kotak di atas kertas, memilih sosok tubuh yang bakal menjadi wakil memperjuang nasib mereka, selama lima tahun lagi.

Khabarnya, ramai pemerhati politik memberi erti, PRN kali ini menjadi kayu pengukur juga kepada Kerajaan Madani. Keputusannya sama-sama kita nanti.

Bila pilihan raya, ramai pastinya berkorban – demi parti tercinta lebih-lebih lagi calon yang dicadangkan. Waktu kempen, siang malam berkorban,  demi undi dan sokongan.

Namun, acap kali kedengaran orang kampung bising, calon yang menang tidak sepadan bila sudah masuk berbulan.

Bukan semua tapi ada yang tidak munculkan diri. Apakah mereka sedar erti pengorbanan seorang YB? Tiada masa banyak untuk diri dan keluarga sendiri.

Bermacam-macam nilai korban dan pengorbanan. Tapi pengorbanan paling hakiki adalah terhadap Illahi. Siapa pun berkorban dan terkorban, hanya dia dan dia – tahu niat sendiri.


Tiada hukuman mati mandatori, penjara sepanjang hayat bermula hari ini

0

BANGI, Selasa – Berkuat kuasa hari ini tiada lagi hukuman mati mandatori dan pemenjaraan sepanjang hayat di Malaysia susulan penguatkuasaan Akta Pemansuhan Hukuman Mati Mandatori 2023 (Akta 846).

Timbalan Menteri di Jabatan Perdana Menteri (Undang-Undang dan Reformasi Institusi), Ramkarpal Singh berkata, mengikut subseksyen 1(2) Akta 846, Menteri di Jabatan Perdana Menteri (Undang-Undang dan Reformasi Institusi) Datuk Seri Azalina Othman Said menetapkan 4 Julai 2023 sebagai tarikh akta itu mula berkuat kuasa.

“Oleh demikian tiada lagi hukuman mati mandatori dan pemenjaraan sepanjang hayat mulai tarikh ini,”

Dalam satu kenyataan hari ini, Ramkarpal berkata, pemansuhan itu bertujuan menghormati hak setiap individu untuk hidup di Malaysia serta memastikan keadilan bagi semua pihak.

Artikel berkaitan

Demokrasi Berasaskan Teknokrat Mampu Urus Tadbir Negara

Individu buat ciapan biadab berhubung kesihatan Abdul Hadi, diarah mohon maaf

Muhyiddin Tetap Mahu Calonkan Pengganti Zuraida

Harga Ayam Naik, Rakyat Terima Keputusan Kerajaan

Annuar Musa Dakwa UMNO Sudah Dikuasai Anwar Ibrahim

Ujar beliau, prinsip asas yang ingin diberi penekanan oleh kerajaan di sebalik setiap hukuman di Malaysia adalah pemulihan banduan agar dapat kembali ke pangkuan masyarakat dan menjadi individu yang berkhidmat kepada keluarga, masyarakat dan negara setelah selesai menjalani hukuman.

Dalam pada itu, beliau berkata, Akta Semakan Hukuman Mati dan Pemenjaraan Sepanjang Hayat (Bidang Kuasa Sementara Mahkamah Persekutuan) 2023 (Akta 847) sudah menerima perkenan Diraja pada 9 Jun lalu, namun belum berkuat kuasa.

Menurut beliau, permohonan semakan hukuman mati atau pemenjaraan sepanjang hayat di bawah Akta 847 hanya boleh difailkan selepas terdapat penetapan tarikh kuat kuasa oleh Azalina melalui pemberitahuan dalam Warta Kerajaan Persekutuan.

Jelas beliau, Bahagian Hal Ehwal Undang-Undang, Jabatan Perdana Menteri sejak Mei 2023 telah mengadakan beberapa mesyuarat bagi membincangkan mekanisme dan garis panduan pelaksanaan semakan hukuman mati serta pemenjaraan sepanjang hayat.

“Butiran berhubung mekanisme dan garis panduan itu akan dimaklumkan dalam masa terdekat,” katanya.

Jelas beliau lagi, reformasi udang-undang itu adalah langkah awal dalam mentransformasikan sistem keadilan jenayah di Malaysia.

“Lebih banyak semakan dan reformasi sistem perundangan jenayah akan dilaksana selaras dengan komitmen Kerajaan Perpaduan dalam mewujudkan sistem perundangan yang lebih progresif serta relevan bagi membangunkan Malaysia Madani,” katanya.- KOSMO


Tok Mat beri bayangan pertahan Dun Rantau

0

BANGI, Selasa – Kata-kata berseloroh yang dilontarkan Timbalan Presiden UMNO, Datuk Seri Mohammad Hassan telah menimbulkan bayangan bahawa beliau bakal mempertahankan kerusi Dewan Undangan Negeri (DUN) Rantau pada Pilihan Raya Negeri (PRN) bagi Negeri Sembilan akan datang.

Beliau ketika menjawab pertanyaan media berkata, sekiranya wartawan mahu beliau kekal di Rantau, maka dia akan bertanding di kawasan tersebut.

“Apa pendapat wartawan, nak saya bertanding atau tidak? Perlu kalau begitu saya isytiharkan akan bertanding di DUN Rantau,” katanya.

Timbalan Presiden UMNO, Datuk Seri Mohammad Hassan

Beliau yang memegang tiket calon Barisan Nasional (BN) berjaya mengekalkan (DUN) Rantau pada Pilihan Raya Kecil (PRK) pada tahun 2019 yang lalu.

Artikel berkaitan

Pembinaan SJKC Too Joon Hing di Kinrara Terus Bantah Penduduk

Abu Zahar Kesal Tindakan Enam Anggota LPPR

Persatuan Peguam Syarie terkilan KDN tarik balik rayuan kalimah Allah

PAS umum tukar MB, TMB Kelantan lepas pilihan raya

Pilihan Raya Tetap Diadakan Dalam Penggal Kelima – Annuar Musa

Keputusan rasmi pada ketika itu, menunjukkan Tok Mat meraih 10,397 undi dengan berjaya mengatasi tiga pencabarnya yang berjumlah majoriti sebanyak 4,510 undi.

Penyandang Setia Dun Rantau, Tok Mat dikatakan turut mengalahkan pesaing rapatnya iaitu Dr S Streram daripada PKR mewakili Pakatan Harapan (PH), mendapat 5,887 undi.

Jelasnya juga, gabungan Kerajaan Perpaduan begitu yakin dapat merampas Kedah dan Terengganu pada PRN nanti.

“Peluang untuk menang di Kedah dan Terengganu tu ada dan di Kelantan ini kita rasa kita boleh menambah kerusi.


423 pengembara China diberi Notis Penolakan Masuk

0

PUTRAJAYA, Rabu – Seramai 423 pengembara China telah diberikan Notis Penolakan Masuk (NTL) dari Januari hingga Jun tahun ini atas pelbagai sebab termasuk faktor keselamatan.

Menteri Dalam Negeri, Datuk Seri Saifuddin Nasution Ismail berkata, pengembara itu tidak dibenarkan masuk ke Malaysia kerana mereka gagal memberikan jawapan yang memuaskan kepada pegawai imigresen mengenai soalan asas.

“Soalan-soalan ini adalah seperti jika mereka mempunyai tiket pulang ke rumah, di mana mereka akan tinggal di sini dan jika mereka mempunyai wang yang mencukupi semasa tinggal,” katanya.

Selain itu, katanya, terdapat syak wasangka bahawa mereka berada di Malaysia untuk mencari pekerjaan semasa dalam pas lawatan sosial.

Artikel berkaitan

Penyiasat dedah penemuan baharu MH17 pada 8 Februari ini

Islam bukan lesen untuk penunggang agama capai matlamat

Koordinasi Sukarelawan Penting, Elak Pembaziran

KKM Saran Hadir Janji Temu Dos Penggalak

Sungai Lui Kini “Dibanjiri” Sukarelawan

 “Jumlah mereka yang diberi NTL adalah kecil berbanding 592,490 daripada mereka yang dibenarkan masuk.

“NTL juga dikeluarkan kepada pelancong dari Bangladesh serta India dan jumlahnya jauh lebih tinggi daripada pelancong China.

“Jadi apabila Jabatan Imigresen menguatkuasakan NTL ke atas pengembara, ada sebab yang munasabah,” katanya di ibu pejabat Kementerian Dalam Negeri, Putrajaya pada Rabu.

Dalam pada itu, beliau berkata, mesyuarat Kabinet pada Rabu turut meminta Kementerian Pengangkutan melihat aspek dan amalan melantik satu syarikat menguruskan pengembara luar yang menerima NTL.

“Dalam mesyuarat Jemaah Menteri itu turut bincangkan apabila pengembara dikenakan NTL, mereka diuruskan Mono Circle Sdn. Bhd., yang dilantik syarikat operator penerbangan sejak Februari 2015.

“Jadi syarikat ini yang menguruskan pembelian tiket pulang dan makan minum pengembara terbabit. Jemaah Menteri juga minta Menteri Pengangkutan melihat semula aspek ini, apakah ini amalan biasa atau bagaimana.

“Kadang-kadang dekat sini yang menimbulkan kekeliruan kerana apabila seorang dikenakan NTL diminta untuk menyediakan sejumlah wang untuk beli tiket pulang, kadang-kadang disalah anggap sebagai pegawai imigresen yang minta duit,” katanya.

Sementara itu, Saifuddin menambah, hanya pegawai Imigresen Gred 41 dan ke atas telah diberi kuasa untuk membuat keputusan sama ada akan berkhidmat di NTL secara pengembara atau tidak.

Sebelum ini, ia dilakukan oleh pegawai Gred KP 29.

“Ia sebahagian langkah kerajaan memperbaiki pengurusan Jabatan Imigresen di pintu masuk negara,” katanya.

Katanya, KDN komited mendokong dasar kerajaan dalam membanteras aspek salah laku dan rasuah dan akan memberi kerjasama sepenuhnya kepada SPRM bagi meneruskan siasatan hingga selesai.

Minggu lalu, media tempatan melaporkan terdapat ejen yang meminta hingga RM18,000 untuk menyelesaikan kemasukan pelancong asing yang tidak memenuhi syarat kemasukan ketika tiba di KLIA.

Penemuan itu dikesan SPRM dalam siasatan awal berhubung insiden kekecohan di balai ketibaan KLIA membabitkan Menteri Pelancongan, Seni dan Budaya, Datuk Seri Tiong King Sing dan beberapa pegawai Imigresen baru-baru ini.


Hakim terkilaf dari segi fakta dan undang-undang

0

BANGI, Rabu – Peguam, Mohamed  Haniff Kathri Abdulla memaklumkan, Mahkamah Rayuan ini diberitahu bahawa Mahkamah Tinggi terkilaf dari sudut fakta dan undang-undang lantas memutuskan bahawa sekolah vernakular bukan pihak berkuasa awam (Public Authorities) kerana tidak memenuhi elemen awam.

Akibat daripada kekhilafan tersebut, penggunaan bahasa Cina dan Tamil di sekolah vernakular adalah sah serta berperlembagaan.

Mohammed Haniff berhujah, sekolah vernakular adalah pihak berkuasa awam sekaligus mewajibkan penggunaan bahasa Melayu sebagai bahasa pengantara dalam sesi pembelajaran.

Peguam, Mohamed Haniff Khatri Abdulla

Ekoran itu, Mohammed Haniff  berkata, pihaknya akan terus mengetengahkan perkara ini ke Mahkamah Persekutuan kerana ia perlu bagi mencapai keputusan hakiki.

Artikel berkaitan

PN kekalkan formula PRU15 hadapi PRN enam negeri

Tun M ditahan di IJN kerana jangkitan

Bekas ahli parlimen dibunuh di depan media

BERSATU mohon SPRM batal beku akaun, perlu wang bayar gaji, sewa

Najib masuk hospital akibat jangkitan paru-paru

“Saya rasa, mana-mana pihak akan membawa perkara ini ke mahkamah. Ia amat lah perlu kerana kami mahu mendapatkan keputusan hakiki.

“Ketika di Mahkamah Tinggi juga, kami tidak membantah mahupun mencelah apabila pihak defendan (Sekolah Cina dan India) kerana mahu menyelesaikan kes itu sekali untuk semua,” katanya.

Dalam pada itu, beliau turut memohon Mahkamah Rayuan untuk membenarkan rayuan beberapa pertubuhan bukan kerajaan (NGO) mengenai keabsahan terhadap mewujudkan sekolah vernakular, Sekolah Jenis Kebangsaan Cina (SJKC) dan Sekolah Jenis Kebangsaan Tamil (SJKT) di Malaysia.

Antara perayu-perayu yang terlibat adalah Majlis -Majlis Pembangunan Pendidikan Islam Malaysia (Mappim), Gabungan Persatuan Penulis Malaysia (Gapena) dan Ikatan Muslimin Malaysia (Isma).

Manakala rayuan oleh Kumpulan Ikatan Guru-Guru Muslim Malaysia (i-Guru) turut terlibat terhadap keputusan Mahkamah Tinggi Kota Bharu pada 29 Mei 2022.

Selain itu, plaintif telah menamakan Kerajaan Malaysia dan 13 lagi sebagai defendan.

Dong Zong dan Jiao Zong, Persatuan Thamizhar Malaysia, Persatuan Tamilar Thurunal (Perak) serta empat parti politik iaitu MIC, MCA. turut dilihat hadir di Istana Kehakiman, Mahkamah Persekutuan di Putrajaya

Antara defendan terbabit ialah Dong Zong dan Jiao Zong, Persatuan Thamizhar Malaysia, Persatuan Tamilar Thurunal (Perak) serta empat parti politik iaitu MIC dan MCA.

Sehubungan itu, Mahkamah kemudiannya menetapkan pengurusan kes esok dalam menentukan tarikh pendengaran rayuan yang seterusnya.

Pada 29 Disember tahun lalu, Mahkamah Tinggi Kuala Lumpur memutuskan kewujudan dan penubuhan sekolah vernakular serta penggunaan bahasa Cina dan Tamil di sekolah tersebut adalah sah serta berperlembagaan.


Hanya pegawai Gred 41 ke atas diberi kuasa tolak pelancong masuk

0

BANGi, Rabu –  Pegawai profesional yang bergred 41 sahaja diberikan kuasa untuk memutuskan sebarang pemberian Notis Penolakan Masuk (NTL) kepada pengembara berbanding KP 29 ketika ini.

Menteri Dalam Negeri, Datuk Seri Saifuddin Nasution Ismail berkata, ia adalah sebahagian langkah untuk memperbaiki pengurusan Jabatan Imigresen di pintu negara.

“Imigresen adalah pihak berkuasa yang akan membuat keputusan berkait NTL yang mana bergantung pertimbangan kepada tiga soalan asas kepada pengembara yang tiba iaitu di mana tempat tinggal, adakah mempunyai dana yang cukup dan ada tak tiket pulang.

“Langkah membaiki ke depan nanti, Imigresen pada kadar segera akan beri autoriti untuk memutuskan tentang NTL itu kepada pegawai pengurusan profesional gred 41 ke atas,” katanya.

Artikel berkaitan

Dasar pendidikan tinggi perlu dikaji semula – Khaled Nordin

Tiada gelombang hijau di PRN enam negeri

Projek PSI: Hanya akan bermula selepas EMP lulus

Bomba Siap Siaga Hadapi Gelombang Kedua Banjir

Manusia Lebih Hina Daripada Babi Jika Amalkan Korupsi – Ridhuan Tee

Beliau berkata sedemikian pada Sidang Media Kementerian Dalam Negeri di Putrajaya hari ini.


KDN serah nama kakitangan JPN minta sogokan kepada SPRM – Menteri

0

PUTRAJAYA, Rabu –
Menteri Dalam Negeri, Datuk Seri Saifuddin Nasution Ismail memaklumkan pihaknya telah mengesan seorang kakitangan Jabatan Pendaftaran Negara (JPN) yang meminta sejumlah wang bagi kelulusan permohonan warganegara.

Justeru, katanya, maklumat individu tersebut akan diserahkan ke Suruhanjaya Pencegahan Rasuah Malaysia (SPRM) hari ini selepas menerima aduan secara terus kepadanya.

“Petugas telah menghubungi pemohon untuk menyampaikan berita gembira bahawa permohonan kewarganegaraan telah diluluskan.

“Bagaimanapun, semasa menyampaikan berita gembira itu, dia juga kononnya meminta sejumlah wang yang besar.

Artikel berkaitan

Tun M yakin Anwar dalang lokasi penganjuran Proklamasi Melayu dibatalkan

Enam maut selepas dua kereta dinaiki bertembung

GPS Umum Calon Bertanding Pada 4 Disember

Rampas tanah Palestin, Israel rancang bina lebih 2,000 penempatan haram

Hanya 6.3 peratus atau 2.1 juta rakyat ada ilmu asas pertahanan awam

“Saya akan beri nama pegawai itu kepada SPRM hari ini. Saya juga sudah hubungi Tan Sri Azam Baki. Jadi, kita serahkan kepada suruhanjaya itu untuk melakukan siasatan lanjut,” katanya pada sidang media di bangunan Kementerian Dalam Negeri, pada Rabu.

Saifuddin bagaimanapun enggan mendedahkan maklumat lanjut mengenai kakitangan berkenaan kerana tidak mahu spekulasi timbul.

Sebelum ini, Perdana Menteri, Datuk Seri Anwar Ibrahim mendedahkan Jabatan Imigresen dan JPN sedang disiasat pihak berkuasa berhubung amalan rasuah dan salah guna kuasa.

Beliau menerima maklumat ada unsur salah guna kuasa di JPN apabila proses untuk mendapatkan sijil warga negara dikenakan bayaran tertentu oleh mereka yang layak mendapat status kewarganegaraan.

Terdapat kakitangan kerajaan meminta wang bagi menyerahkan dokumen kewarganegaraan yang sudah siap.

Saifuddin juga menegaskan, sebarang urusan di JPN sama ada kelulusan bagi sijil warganegara atau kelahiran tidak memerlukan sebarang bayaran.

Ini kerana, katanya, di JPN terdapat
 jawatankuasa yang membuat pertimbangan berdasarkan undang-undang dan pekeliling, pengesahan kesahihan dokumen.

“Jadi, mereka akan syorkan permohonan lulus atau tidak.

“Pemohon juga akan dimaklumkan permohonan mereka lulus. Bermaksud mereka hanya perlu datang ambil dokumen. Kalau ada pegawai yang menghubungi untuk minta bayaran, abaikan. Sebab itu bukan amalan dalam tata kelola kerajaan,” katanya.


MCA janji bantu calon BN pada PRN kali ini

0

BANGI, Rabu – Setiausaha Agung MCA, Datuk Chong Sin Woon berkata dalam satu kenyataan hari ini, MCA akan memainkan peranan sebagai parti komponen Barisan Nasional (BN) dan membantu calon parti komponen BN pada PRN kali ini.

“Keputusan tersebut dicapai dalam Mesyuarat Jawatankuasa Pusat MCA hari ini selepas perbincangan, analisis serta mengambil kira situasi politik semasa,” katanya.

MCA juga akan menumpukan kepada persedian bagi menghadapi Pilihan Raya Umum ke-16 (PRU16), selain melaksanakan pembaharuan dan kebangkitan semula parti berkenaan.

“Ditegaskan bahawa MCA berpegang teguh kepada falsafah penubuhan parti kami iaitu mana-mana keputusan yang diambil parti haruslah selari dengan prinsip Perlembagaan Persekutuan yang menjamin kesederhanaan, kebebasan dan demokrasi, di samping menjaga hak dan kepentingan rakyat sebagai agenda utama kami,” katanya.

Artikel berkaitan

Tubuh Jawatankuasa Pantau Individu Dilantik Jawatan Utama

GEG Perlu Sokongan Wakil Rakyat Demi Selamatkan Dua Juta Nyawa

Ramasamy mulut celupar, abaikan dia – Ahmad Zahid

Dasar UMNO, BN Jelas Sokong Ismail Sabri Sebagai PM – Tok Mat

Agong Titah Jalankan Siasatan Secepat Mungkin

Tambahanya lagi, Pilihan Raya Negeri (PRN) yang akan belangsung di Kedah, Kelantan, Pulau Pinang, Terengganu, Negeri Sembilan dan Selangor tidak akan disertai MCA.

Terdahulu, Suruhanjaya Pilihan Raya (SPR) mengumumkan PRN di keenam-enam negeri dijalankan secara serentak dengan 12 Ogos ditetapkan sebagai tarikh pengundian, manakala tarikh penamaan calon pada 29 Julai dan pengundian awal pada 8 Ogos.


PRN enam negeri diadakan serentak

0

BANGI, Rabu – Suruhanjaya Pilihan Raya (SPR) hari ini menetapkan 12 Ogos 2023 sebagai hari pengundian bagi Pilihan Raya Umum Dewan Undangan Negeri ke-15 (PRU DUN KE-15).

Sementara hari penamaan calon pula ditetapkan pada 29 Julai manakala hari pengundian awal ialah pada 8 Ogos ini.

Perkara itu dimaklumkan Pengerusi SPR, Tan Sri Abdul Ghani Salleh dalam sidang media di Menara SPR, Putrajaya sebentar tadi.

Artikel berkaitan

Bersatu Tidak Bertanding Di PRN Sarawak

Kes Positif Global Lebih 306 Juta

Anwar tidak pertimbang cadangan Ramasamy

Majlis Raja-Raja cadang pelantikan ahli SPK tidak dibuat Perdana Menteri

Guan Eng dedah pernah 3 kali diugut pecat oleh Mahathir

Abdul Ghani berkata, urusan permohonan semua kategori undi pos luar negara dan dalam negara sudah dibuka bermula daripada 15 Jun lalu untuk PRU DUN 15.

Tarikh tutup permohonan adalah 26 Julai bagi kategori 1A membabitkan petugas pilihan raya, ahli atau pegawai SPR, anggota polis dan tentera serta petugas media.

“8 Julai pula adalah tarikh tutup bagi kategori 1B iaitu warganegara Malaysia yang berada di luar negara dan 11 Julai membabitkan kategori 1C iaitu agensi dan organisasi,” katanya.

Abdul Ghani berkata, tempoh berkempen ditetapkan 14 hari dari tarikh penamaan calon sehingga 11 Ogos, 11.59 malam.

Abdul Ghani berkata, seramai 153,760 petugas akan dilantik bagi mengendalikan proses PRU DUN 15.

Sebanyak 3,190 buah pusat mengundi biasa yang mengandungi 17,048 tempat mengundi atau saluran dan 260 pusat mengundi awal bagi pengundian yang mengandungi 377 tempat mengundi atau saluran awal akan digunakan.

“Keseluruhan jumlah pusat mengundi adalah sebanyak 3,450 buah dengan 17,425 tempat mengundi atau saluran.

“PRU DUN 15 ini dianggarkan memerlukan peruntukan RM420 juta,” katanya.

Dalam pada itu, seramai 9,773,571 orang pemilih terkini bagi PRU DUN Ke-15.

Terdahulu, Abdul Ghani berkata, SPR sudah menerima pemakluman rasmi daripada Speaker Dewan Undangan Negeri masing-masing berhubung pengisytiharan pembubaran.

Kesemua menteri besar dan ketua menteri enam negeri tersebut sebelum ini telah bersetuju untuk membubarkan DUN masing-masing pada Jun.

Perkara 55 (4) Perlembagaan Persekutuan memperuntukkan kekosongan atau kekosongan luar jangka hendaklah diisi dalam tempoh 60 hari dari tarikh dipastikan kekosongan tersebut.


Tentera Israel mula berundur dari Jenin

0

BANGI, Rabu –
 Israel mula mengundurkan tentera mereka dari Jenin di Tebing Barat yang diduduki, dua hari selepas melancarkan operasi ketenteraan besar-besaran, lapor
Agensi Berita Jerman
.

Menurut tentera Israel, pasukan pertama meninggalkan bandar itu pada lewat petang Selasa.

Tidak dapat dipastikan berapa lama masa akan diambil untuk proses pengunduran itu.

Menurut laporan Palestin, berlaku pertempuran sengit dengan penduduk di bandar itu.

Artikel berkaitan

Israel serbu Universiti Birzeit, culik 5 pelajar Palestin

Gara-gara perpecahan politik, Libya sambut Aidilfitri pada dua tarikh berbeza

42 kanak-kanak Palestin dibunuh Israel pada 2022

Bakar bendera Israel tanda solidariti – UMNO

India dan Jepun bawa keluar rakyat terkandas

Video yang disiarkan di media sosial menunjukkan konvoi tentera dibaling dengan bahan letupan.

Pada Isnin, Israel dilaporkan melancarkan satu daripada operasi ketenteraan di Tebing Barat, yang disifatkan terbesar dalam tempoh beberapa dekad.

Ribuan tentera bergerak ke bandar Palestin selepas melancarkan beberapa serangan udara.

Sekurang-kurangnya 12 rakyat Palestin terbunuh dan lebih 100 lagi cedera.

Menurut tentera, tujuan operasi itu adalah untuk membongkar ‘infrastruktur pengganas’. Beberapa markas, depot senjata, kemudahan pengeluaran senjata dan tempat persembunyian militan telah dimusnahkan.

Selain itu, 30 suspek turut ditahan. – BERNAMA


Ahmad Zahid nafi wujud hubungan dingin dalam BN

0

BANGI, Khamis – Pengerusi Barisan Nasional (BN), Datuk Seri Ahmad Zahid Hamidi berkata, beliau menghormati keputusan yang diambil kepimpinan MCA dan MIC untuk tidak bertanding pada Pilihan Raya Umum Dewan Undangan Negeri Ke-15 (PRU DUN KE-15) di enam negeri pada 12 Ogos ini.

Timbalan Perdana Menteri itu menambah, beliau akan membincangkan perkara tersebut dalam mesyuarat Dewan Tertinggi BN, Isnin ini.

“Malam tadi saya dihubungi oleh Presiden MCA (Datuk Seri Wee Ka Siong), mengenai keputusan dibuat oleh pimpinan tertinggi mereka dan saya juga sudah membaca kenyataan dibuat Setiausaha Agung MIC, mengenai keputusan kedua-dua parti untuk tidak menyertai PRN.

“Sebagai Pengerusi BN, saya menghormati keputusan dibuat oleh kedua-dua parti itu, namun kita akan bincangkan pada 10 Julai ini dalam mesyuarat Dewan Tertinggi BN,” katanya.

Artikel berkaitan

Akaun Twitter Edisi Siasat Digantung, Telegram Masih Ada

KJ jumpa Muhyiddin minggu depan

Bekas diplomat tidak setuju pelantikan Nazri Aziz

Bekalan gula berkurang, KPDN digesa ambil tindakan

Cadangan KWSP sebagai cagaran pinjaman tidak wajar – Kesatuan Pekerja

Semalam, MCA mengeluarkan satu kenyataan yang dikeluarkan oleh Setiausaha Agungnya, Datuk Chong Sin Woon bahawa parti iu tidak akan bertanding pada PRN di enam negeri pada 12 Ogos ini.

Justeru, MCA akan menumpukan kepada persediaan menghadapi Pilihan Raya Umum ke-16 (PRU16), selain melaksanakan pembaharuan dan kebangkitan semula parti itu.


Kumpulan pertama jemaah haji selamat pulang ke tanah air

0

BANGI, Khamis – Seramai 280 jemaah haji Malaysia selamat sampai ke tanah air melalui Lapangan Terbang Antarabangsa Kuala Lumpur (KLIA) kira-kira jam 9.45 malam tadi.

Ketibaan mereka disambut oleh Pengarah Urusan Kumpulan dan Ketua Pegawai Eksekutif Lembaga Tabung Haji, Syed Hamadah Syed Othman di Balai Ketibaan Terminal 1 KLIA.

Syed Hamadah berkata, mereka merupakan kumpulan pertama jemaah haji tanah air yang berlepas dari Lapangan Terbang Antarabangsa Raja Abdul Aziz di Jeddah, Arab Saudi pagi semalam.

“Kami amat bersyukur kerana operasi musim haji tahun 1444 pada kali ini berjalan dengan cukup baik tanpa ada sebarang musibah yang berlaku,” katanya.

Artikel berkaitan

Kalimah Allah: Menteri Hal Ehwal Agama nasihat orang ramai bertenang, berhati-hati

Penyatuan Ummah Penting Dalam Mendepani Pilihan Raya

Rakyat jijik perlakuan rasuah, pemimpin diingat jangan ulangi kesalahan sama

Najib Didapati Bersalah, Hukuman Penjara 12 Tahun Kekal

Hanya 6.3 peratus atau 2.1 juta rakyat ada ilmu asas pertahanan awam

Kumpulan pertama ini berlepas ke Tanah Suci pada 21 Mei lalu dengan transit di KLIA dari balai berlepas Tabung Haji masing-masing seperti Alor Setar, Kedah dan Kota Bharu, Kelantan.

Mengulas lanjut, Syed Hamadah turut merakankan penghargaan kepada ahli keluarga jemaah terbabit serta rakyat Malaysia yang sentiasa mendoakan keselamatan mereka.

Operasi kali ini ujarnya, disokong pelbagai agensi kerajaan, badan korporat dan individu seperti Sahabat Maktab yang merupakan sukarelawan dari kalangan jemaah.

“Kami juga mengucapkan terima kasih kepada pihak kerajaan Arab Saudi terutamanya Kementerian Haji dan Umrah negara itu mengambil pelbagai usaha proaktif,” jelasnya.


OPR kekal 3 peratus – BNM

0

BANGI, Khamis –
Jawatankuasa Dasar Monetari (MPC) Bank Negara Malaysia (BNM) mengumumkan kadar dasar semalaman (OPR) kekal pada 3.00 peratus susulan keputusan mesyuarat pada Khamis.

Dalam satu kenyataan, BNM berkata, pada tahap OPR semasa, pendirian dasar monetari kekal akomodatif dan terus menyokong pertumbuhan ekonomi.

“MPC kekal berwaspada terhadap perkembangan semasa dan akan terus memantau data baharu bagi memaklumkan penilaian prospek inflasi dan pertumbuhan dalam negeri.

“MPC akan memastikan pendirian dasar monetari kekal kondusif untuk pertumbuhan ekonomi yang mapan dalam keadaan harga yang stabil,” katanya.

Kenyataan Bank Negara mengenai OPR kekal pada 3 peratus.

Pada 3 Mei lalu, MPC BNM mengumumkan OPR dinaikkan sebanyak 25 mata kepada 3.00 peratus, kenaikan pertama bagi 2023 selepas penanda aras bagi kadar pinjaman dan deposit di Malaysia itu dikekalkan pada Januari dan Mac lalu pada paras 2.75 peratus.

Mengulas lanjut, BNM berkata pendirian dasar monetari bagi kebanyakan bank pusat dijangka kekal ketat, dengan prospek pertumbuhan terus bergantung pada risiko pertumbuhan menjadi lebih perlahan.

Ini terutamanya disebabkan momentum ekonomi utama yang lebih perlahan, inflasi sebenar yang lebih tinggi daripada jangkaan, ketegangan geopolitik yang semakin meruncing serta keadaan pasaran kewangan yang menjadi ketat secara mendadak.

“Susulan pertumbuhan yang kukuh pada suku pertama tahun 2023, ekonomi Malaysia berkembang pada kadar yang lebih sederhana pada bulan-bulan kebelakangan ini.

“Keadaan ini berikutan eksport yang terjejas disebabkan oleh permintaan luaran yang lebih perlahan, seperti yang dijangka.

“Pertumbuhan bagi bulan-bulan seterusnya pada tahun 2023 akan terus didorong oleh permintaan dalam negeri yang berdaya tahan.

“Perbelanjaan isi rumah terus disokong oleh keadaan pasaran pekerja yang menggalakkan, terutamanya dalam sektor berorientasikan dalam negeri,” tambah BNM.

Dalam pada itu, bank pusat itu berkata ekonomi global terus berkembang, didorong oleh keadaan permintaan dalam negeri yang berdaya tahan dengan sokongan keadaan pasaran pekerja yang teguh.

Walau bagaimanapun, ujarnya pertumbuhan global terus terjejas disebabkan oleh inflasi teras yang berlarutan dan kadar faedah yang lebih tinggi.

“Meskipun pembukaan semula China terus menyokong ekonomi global, kadar pemulihannya menjadi perlahan pada bulan-bulan kebelakangan ini.

“Pada peringkat global, inflasi keseluruhan terus menurun, namun inflasi teras masih melebihi purata yang dicatatkan sebelum ini,” jelas BNM.

Selain itu, BNM berkata ketibaan pelancong bertambah dengan stabil dan dijangka terus meningkat lantas menggiatkan aktiviti berkaitan pelancongan.


Siapa lagi pilihan pengundi Kedah selain Sanusi, Mukhriz dan Mahfuz?

0

MAMPUKAH Datuk Seri Muhammad Sanusi Md Nor mempertahankan jawatan beliau sebagai Menteri Besar Kedah?

Adakah beliau sudah bersedia untuk memulangkan semula jawatan itu kepada Datuk Seri Mukhriz Mahathir yang digembar-gemburkan sejak akhir-akhir ini? Atau berputih mata dengan kekalahan kepada Datuk Mahfuz Omar.

Sang Pekaka rasa, kemelut politik di Negeri Jelapang Padi ini sangat menarik untuk ditelusuri.

Muhammad Sanusi dilantik menjadi Menteri Besar pada tahun 2020 selepas Mukhriz meletak jawatan setelah hilang majoriti sokongan Ahli Dewan Undangan Negeri (ADUN).

Artikel berkaitan

UMNO-PH ‘berebut’ jawatan MB di Negeri Sembilan

Ibrah daripada ujian mangsa gempa Turkiye-Syria

Polemik satu parti politik orang Melayu

Jangan cuba jadi petualang negara

Salah sendiri jika UMNO ditolak pengundi Melayu

Pergolakan politik kepartian menyebabkan dua ADUN PKR meninggalkan parti, sekali gus Pakatan Harapan (PH) hilang majoriti sebelum empat ADUN BERSATU diarah menyokong Perikatan Nasional (PN) di Kedah.

Ketika itu, Kerajaan PN Kedah memiliki sokongan 15 ADUN dari PAS, 4 ADUN dari BERSATU-PN, 2 dari Barisan Nasional dan dua ADUN Bebas.

Situasi itu membolehkan Muhammad Sanusi dinamakan sebagai Menteri Besar Kedah ke-14.

Namun, menjelang Pilihan Raya Umum Dewan Undangan Negeri ke-15 (PRU DUN KE-15) pada 12 Ogos ini, nama Mukhriz kembali disebut-sebut untuk mengisi jawatan tersebut.

Khabar angin itu bertiup semakin kencang. Segala-galanya berpunca daripada percaturan politik bekas Perdana Menteri, Tun Dr. Mahathir Mohamad.

TUN M dijangka mencorakkan percaturan politik di Kedah pada pilihan raya negeri kali ini.

Sudah pasti, Mahathir mahu anak lelakinya yang merupakan ADUN Jitra itu dilantik semula sebagai Menteri Besar Kedah.

Bekas Ahli Parlimen Jerlun itu merupakan Presiden PEJUANG.

PEJUANG kini sedang ‘terhegeh-hegeh’ untuk menyertai gabungan PN selepas permohonan pertama mereka ditolak baru-baru ini.

Bagaimanapun, berdasarkan perkembangan semasa terutamanya pertemuan semula Tun M dan Pengerusi PN, Tan Sri Muhyiddin Yassin baru-baru ini, tidak mustahil permohonan PEJUANG untuk menyertai gabungan itu akan diterima, sekali gus membuka ruang kepada Mukhriz merealisasikan impian beliau.

Jika Mukhriz dilantik sebagai Menteri Besar, ini merupakan kali ketika beliau menduduki kerusi No. 1 di Kedah itu selepas pertama kali melakukan pada tahun 2013-2016.

Lain pula cerita Muhammad Sanusi. Kemampuan sebenar ADUN Jeneri ini pada pilihan raya belum teruji kerana beliau dilantik sebagai Menteri Besar atas faktor lompat parti, bukan pilihan pengundi Kedah.

Malah, Pengerusi PN Kedah ini tidak lekang daripada kontroversi.

Lepas satu, satu lagi isu dicetuskan untuk ‘bergaduh’ dengan Kerajaan Pusat yang dipimpin Perdana Menteri, Datuk Seri Anwar Ibrahim.

Selepas perbalahan berkaitan isu bekalan air dengan Pulau Pinang, beliau lantang memperjuangkan pembinaan lapangan terbang baharu di Kulim dan yang terbaharu dakwaan Pulau Mutiara itu milik Kedah.

MUHAMMAD SANUSI (dua dari kanan) dilantik menjadi Menteri Besar Kedah selepas Mukhriz meletak jawatan pada tahun 2020.

Tidak pasti, adakah ini semua ‘keistimewaan’ Muhammad Sanusi untuk diangkat semula mempertahankan jawatan tersebut atau ia menjadi ‘petanda buruk’ beliau akan ditendang keluar. Sama-sama kita nantikan.

Di sebalik dua watak besar ini, terpacul pula nama Naib Presiden AMANAH iaitu Mahfuz yang merupakan bekas Ahli Parlimen Pokok Sena.

Nama bekas Timbalan Menteri Sumber Manusia ini tiba-tiba menjadi sebutan untuk menjadi Menteri Besar Kedah sekiranya PH berjaya mengalahkan PN.

Sebelum ini, Muhammad Sanusi gagal dalam rayuan saman fitnah yang difailkan Mahfuz, sebaliknya permohonan Mahfuz untuk menaikkan jumlah bayaran ganti rugi diluluskan daripada RM50,000 kepada RM120,000.

Misi sukar tetapi tidak mustahil. Dalam politik, macam-macan boleh berlaku. Nampak macam kelakar tetapi siapa kita untuk menafikan pilihan pengundi.

Bagi Sang Pekaka, orang-orang Kedah lain macam. Mereka tidak takut untuk menukar parti yang memimpin kerajaan negeri itu.

Selepas UMNO berkuasa (1948 hingga 2008), orang Kedah beralih kepada kepada PAS (2008-2013) sebelum kembali kepada UMNO (2013-2018).  Kemudian mereka memilih PH-BERSATU (2018-2022) sebelum kembali kepada PAS (2020).

Jadi, agak menarik pecaturan politik di Negeri Jelapang padi ini.

Keindahan pemandangan petak sawah yang menghadirkan ketenangan jiwa tatkala mata memandang, tidak setenang ‘ribut’ politik yang melanda Kedah.


Status quo dijangka kekal di enam negeri – Penganalisis politik

0

BANGI, Khamis – Kerajaan Pusat gabungan Pakatan Harapan (PH) dan Barisan Nasional (BN) dijangka akan mengekalkan pentadbiran mereka di Pulau Pinang, Selangor dan Negeri Sembilan selepas Pilihan Raya Umum Dewan Undangan Negeri ke-15 (PRU DUN KE-15) yang akan berlangsung 12 Ogos ini.

Penganalisis politik, Prof. P. Sivamurugan berkata, Perikatan Nasional (PN) pula akan terus mengekalkan kuasanya di Kedah, Kelantan dan Terengganu.

“Status quo mungkin berlaku di enam negeri yang terlibat dalam PRU DUN KE-15 itu cuma dengan majoriti undi akan menurun dan nampaknya kerusi-kerusi (Dewan Undangan Negeri) Melayu lebih goyah.

”Sekiranya tidak ada sabotaj dalaman, gabungan parti-parti sedia ada boleh menang, namun setiap parti perlu juga melihat soal pemilihan calon dan isu-isu dalaman parti dalam masa sama tidak memainkan isu 3R iaitu bangsa, agama serta institusi diraja.

Artikel berkaitan

Kuil Masih Ada, Yayasan Kubra Tersekat Bina Pusat Perlindungan

Baru sehari berkahwin, pasangan ditahan edar dadah

Rapid Rail Sdn Bhd Mohon Maaf Kerana Kesulitan

Pengampunan Najib bakal cemar institusi kehakiman negara

Nasib Khairy dan pengkhianat UMNO diketahui esok

“Ia adalah untuk memastikan negara ini dapat bergerak ke depan, setiap gabungan politik perlu mengelak daripada terus memainkan isu-isu sensitif bagi memastikan keharmonian politik itu dipertahan, barulah generasi akan datang melihat dan inilah bentuk acuan yang bersesuaian dengan keadaan semasa,” katanya.

Tambahnya lagi, gabungan Kerajaan Perpaduan antara PH dan BN ini perlu memberi penerangan kepada pengundi pada masa ini yang berada dalam kekeliruan kerana dua parti tersebut bergabung secara tiba-tiba selepas Pilihan Raya Umum ke-15 (PRU15).

Beliau berkata, penjelasan itu penting bagi memaklumkan kenapa kerjasama itu dibentuk dan ia sebenarnya adalah untuk kestabilan politik, kerajaan yang lebih ampuh dan kukuh serta kerajaan yang stabil bagi mentadbir negara.

”Ini kerana mereka (parti politik) yang bergaduh sebelum ini tiba-tiba bergabung tetapi ini bukan baharu, sejak tahun 1969 lagi perkara ini sudah berlaku dan pentingnya pimpinan atasan parti menerangkan kepada setiap peringkat tentang kepentingan kerjasama ini dibentuk.

“Ia bagi memastikan kestabilan politik, kerajaan yang lebih kukuh ampuh dan dengan majoriti yang lebih besar dan jika ia tidak dilakukan keadaan akan jadi tidak menentu,” katanya.

Katanya, jentera PH dan BN juga perlu turun padang untuk memberi penjelasan bagi mengelak pengundi yang memang menyokong parti mereka sebelum ini, beralih arah dan dalam masa sama menarik sokongan pengundi lain mengundi parti politik tersebut.


80,000 calon lepasan SPM ditawar ke universiti awam

0

BANGI, Jumaat – Seramai 79,668 daripada 144,911 calon lepasan Sijil Pelajaran Malaysia (SPM) yang membuat permohonan bagi melanjutkan pengajian melalui UPUOnline, ditawarkan tempat ke universiti awam (UA) bagi sesi akademik 2023/2024, demikian menurut Kementerian Pengajian Tinggi (KPT).

KPT dalam satu kenyataan dikeluarkan hari ini memaklumkan, mereka yang ditawarkan ke UA itu adalah untuk pengajian asasi, diploma dan ijazah sarjana muda.

Menurut kenyataan itu seramai 65,243 calon SPM pula, ditawarkan melanjutkan pengajian di politeknik, kolej komuniti (KK) dan institusi latihan kemahiran awam (ILKA), yang menawarkan program pengajian peringkat sijil dalam bidang Pendidikan Teknikal dan Latihan Vokasional (TVET).

“Sebanyak 500 program pengajian ditawarkan bagi sesi 2023/2024, iaitu 47 pengajian asasi, 309 (diploma), satu (ijazah sarjana muda) dan 143 (sijil).

“Kemasukan pelajar ke institusi tersebut dibuat berasaskan prinsip meritokrasi, dengan menyusun semua calon yang layak tanpa mengira kaum, agama, jantina, negeri, taraf hidup dan tempat tinggal mengikut markah merit tertinggi hingga terendah,” menurut kenyataan itu.

Prinsip meritokrasi ialah berasaskan 90 peratus pencapaian akademik dan 10 peratus pencapaian kokurikulum.

“Seramai 61,286 calon lelaki dan 83,625 calon perempuan berjaya mendapat tawaran kemasukan ke UA, politeknik, KK dan ILKA bagi program lepasan SPM,” menurut kenyataan itu lagi.

Artikel berkaitan

KJ, Shahidan sah tiada dalam senarai calon PAS Selangor

Apandi tidak layak dapat pampasan, Tun M ada sebab untuk tahu mengapa pampasan dirahsiakan

Thai Hot Guy : PEMBELA akan lapor polis

KPKM akan teliti masalah lambakan sayuran di Tanah Tinggi Lojing

Polis Tahan Ibu Saudara Kanak-Kanak Maut

Kenyataan KPT itu memaklumkan secara keseluruhan, tawaran laluan khas ialah sebanyak 14,619 iaitu 13,649 tawaran diberikan kepada calon dari keluarga B40, 346 kepada orang kurang upaya (OKU), 335 (atlet), 289 (Orang Asli) dan 26 calon yang merupakan lepasan institusi di bawah Jabatan Kebajikan Masyarakat.

Mengenai calon yang tidak mendapat tawaran, KPT memaklumkan antara faktor kegagalan ialah tidak memenuhi syarat am atau syarat khas program pengajian, tiada kekosongan tempat terutama bagi program kompetitif dan kedudukan merit rendah.

KPT mempelawa mereka untuk membuat rayuan melalui UPUOnline dalam tempoh 10 hari mulai hari ini sehingga pukul 5 petang pada 16 Julai ini.

Menurut kenyataan itu lagi, seramai 164,028 daripada 403,637 calon yang menduduki SPM tidak membuat permohonan melalui UPUOnline atas beberapa faktor, antaranya telah mendapat tawaran menyambung pengajian di kolej matrikulasi Kementerian Pendidikan, institut pendidikan guru, institusi pengajian tinggi swasta dan Majlis Amanah Rakyat. -BERNAMA


Annuar Musa bertanding atau tidak, diputus malam ini

0

BANGI, Jumaat –  Jadi calon PAS atau tidak,  penentuan sama ada Tan Sri Annuar Musa bertanding pada Pilihan Raya Negeri (PRN) Kelantan akan diputuskan malam ini.

Mursyidul Am PAS, Datuk Hashim Jasin, berkata keputusan sama ada Pengerusi Muafakat Nasional (MN) itu dicalonkan atau tidak serta kerusi yang sesuai untuknya akan diputuskan Majlis Syura Ulama PAS yang bermesyuarat di Kuala Terengganu.

“Insya-Allah malam ini Majlis Syura Ulama akan bincang sama ada Annuar jadi calon… ada tidak termasuk kelayakan dia untuk jadi calon PAS.

“Setakat ini, saya tidak boleh buat apa-apa (keputusan) lagi sehingga kita buat keputusan dalam Majlis Syura Ulama malam ini di Kuala Terengganu. Lepas itu baru kita dapat keputusan.

Memetik Berita Harian katanya,  mesyuarat itu juga akan membincangkan kelayakan seseorang yang akan bertanding atas tiket PAS dan sekiranya tidak layak ia juga akan diputuskan malam ini juga.

Sementara itu beliau yang dihubungi BH ketika ditanya sekiranya Annuar dipilih menjadi calon PAS, adakah beliau akan bertembung dengan anaknya, Afiq Amani jika Ketua Pemuda UMNO Ketereh itu menjadi calon Barisan Nasional (BN) dan Hashim berkata, perkara itu tidak boleh diputuskan lagi.

“Apa-apa keputusan tunggu malam ini,” katanya.

Terdahulu, media melaporkan Annuar menegaskan tidak akan berlaku pertembungan kerusi antara beliau dan anaknya pada PRN nanti.

Afiq Amani Ketua Pemuda Umno Bahagian Ketereh, Afiq Amani adalah penyokong kuat Annuar.


Buat hantaran sensitiviti kaum, pemilik Crackhouse didenda RM8,000

0

BANGI, Jumaat – Pemilik kelab komedi Crackhouse Mohamad Rizal Johan Van Geyzel didenda RM8,000 oleh Mahkamah Sesyen hari ini kerana membuat dan memulakan hantaran video yang menyentuh sensitiviti kaum melalui aplikasi Facebook, tahun lalu.

Hakim N Priscilla Hemamalini menjatuhkan hukuman itu ke atas Mohamad Rizal, 40, selaku Orang Kena Saman (OKS) selepas Timbalan Pendakwa Raya (TPR) Nurul’Ain Abu Bakar memaklumkan kepada mahkamah bahawa Jabatan Peguam Negara (AGC) telah menerima representasi ketiga yang difailkan Mohamad Rizal pada 7 Jun lalu.

“Hari ini ditetapkan untuk sebutan bagi keputusan representasi dan pihak pendakwaan bersetuju menerima representasi untuk OKS mengaku bersalah bagi pertuduhan pertama dihadapinya.

“Bagaimanapun, dua lagi pertuduhan dihadapi Mohamad Rizal sebelum ini dipertimbangkan sebagai
take into consideration
 (TIC) di bawah Seksyen 171A Kanun Tatacara Jenayah,” kata Nurul’Ain.

Artikel berkaitan

Filipina-China selesaikan isu maritim di Laut China Selatan

RM600,000 paras simpanan ideal untuk hidup selesa selepas bersara

Pindaan Perlembagaan Persekutuan Berkaitan Ma63 Lulus

UMNO dijangka kalah lebih teruk pada PRN

Swatch ambil tindakan undang-undang terhadap kerajaan Malaysia

Mohamad Rizal, berkemeja putih kemudian menukar pengakuan kepada bersalah bagi pertuduhan pertama dihadapinya dan mahkamah turut memerintahkan dia dipenjara empat bulan sekiranya gagal membayar denda. OKS membayar denda berkenaan.

Bagi pertuduhan pertama, Mohamad Rizal didakwa membuat dan memulakan penghantaran komunikasi jelik dengan niat untuk menyakitkan hati orang lain melalui Facebook menggunakan nama profil ‘Rizal van Geyzel’ pada 4 Julai 2022.

Hantaran itu dibaca di Pejabat Bahagian Siasatan Jenayah Siber dan Multimedia, Jabatan Siasatan Jenayah Komersial, Menara KPJ di sini, pada 1.17 tengah hari, 13 Julai tahun lalu.

Pertuduhan dikemukakan mengikut Seksyen 233 (1) (a) Akta Komunikasi dan Multimedia 1998 dan boleh dihukum mengikut Seksyen 233(3) akta sama yang membawa hukuman denda maksimum RM50,000 atau penjara maksimum setahun atau kedua-duanya dan boleh didenda RM1,000 bagi setiap hari kesalahan itu diteruskan selepas sabitan, jika disabitkan kesalahan.

Dia juga berdepan dua lagi pertuduhan membabitkan penghantaran komunikasi jelik di laman media sosial iaitu Instagram “rizalvangeyzel” dan TikTok “rizalvangeyzel” pada 5 dan 6 Julai 2022 dan hantaran itu dibaca pada tempat, masa dan tarikh sama, mengikut seksyen serupa.

Terdahulu, TPR Noor Haslinda Che Seman memohon hukuman denda berat dan bersifat literal, mengambil kira kesalahan dilakukan OKS adalah serius sehingga menimbulkan kemarahan masyarakat yang mengganggu keharmonian negara.

“Pengakuan salah OKS bukan bersifat automatik untuk dia mendapatkan hukuman rendah kerana hukuman yang dijatuhi mahkamah ini akan memberi pengajaran bukan sahaja kepada OKS tetapi kepada masyarakat umum supaya tidak melakukan kesalahan sama,” katanya.

Peguam M Pravin yang mewakili Mohamad Rizal pula memohon hukuman denda yang rendah atas alasan anak guamnya menanggung tiga anak termasuk seorang anak kurang upaya (OKU).

“OKS mempunyai bapa berusia 74 tahun menghidap penyakit jantung kronik selain perlu menanggung kos rawatan bapanya. Selepas kejadian ini, OKS telah hilang sumber pendapatan utamanya sebagai
stand up comedy
 (komediri) kerana banyak penganjur telah membatalkan penglibatan OKS dalam program mereka.

“OKS kini telah bercerai dengan isterinya dan menjaga tiga anak masing-masing berusia lingkungan tiga tahun hingga 11 tahun. Dia telah menyesal dan bertaubat dengan kesalahan yang dilakukannya selain tiada niat menyakitkan hati orang lain,” kata peguam itu. – BERNAMA


Gaji penjawat awam bakal dinilai semula

0

BANGI, Jumaat – Perdana Menteri, Datuk Seri Anwar Ibrahim memberi jaminan gaji dan elaun penjawat awam di seluruh negara akan dikaji semula dalam masa terdekat.

Ini kerana katanya, kali terakhir kadar gaji berkenaan digubal adalah pada 2013 dan ia dilihat tidak setimpal dengan tugasan.

“Kali terakhir gaji penjawat awam (dinilai) adalah pada tahun 2013 lalu dan Ketua Setiausaha Negara Tan Sri Mohd Zuki Ali serta Ketua Pengarah Perkhidmatan Awam Datuk Dr Zulkapli Mohamad telah kemukakan pandangan kepada saya untuk mulakan pasukan mengkaji.

“Jadi saya dah bersetuju dan kita akan bentangkan pada jemaah menteri supaya diberikan kelulusan dan pasukan ini boleh terus memulakan kerja untuk memberikan cadangan kepada kerajaan untuk melihat (mengkaji),” katanya.

Artikel berkaitan

Sabah Sarawak Bukan Tanah Besar Malaysia

Asyraf Wajdi Setiausaha Agung UMNO yang baharu

Kes mahkamah pemimpin PN tak lemahkan ‘gelombang hijau’

Shahrir dilepas, bebas kes penggubahan wang RM1 juta

MB Terengganu disahkan bercuti di New Zealand

Menurut Anwar, meskipun negara terikat dengan kekangan kewangan, cadangan untuk menubuhkan pasukan mengkaji itu wajar diberikan pertimbangan.

“Walaupun terikat dengan kekangan kewangan yang ada, tetapi saya fikir dengan sedikit perubahan yang ada, kita boleh cari jalan supaya ia dipertimbangkan.

“Sudah 10 tahun tidak dinilai semula gaji penjawat awam dan minggu depan bersama barisan jemaah menteri saya akan pastikan keputusan berkenaan dapat dibuat,” katanya.

Kata Anwar, beliau yakin usaha berkenaan dapat direalisasikan sekiranya pelaburan yang diterima kerajaan negeri serta persekutuan bergerak pantas.


Iraq mahu lelaki bakar Quran ditangkap

0

BANGI, Jumaat –
Pejabat pendakwa raya Iraq mengeluarkan waran tangkap menerusi Pertubuhan Polis Jenayah Antarabangsa (Interpol) terhadap Salwan Momika, lelaki yang bertindak membakar al Qura di pekarangan sebuah masjid di Stockholm, Sweden pada 28 Jun lalu.

Pejabat pendakwa raya telah menghantar maklumat dan waran tangkap khas untuk Momika, seorang pelarian warga Iraq berusia 37 tahun,  dan meminta Interpol memaklumkan Baghdad sekiranya dia berjaya diberkas.

Ketika dia melakukan tindakan itu umat islam sedang menyambut Aidiladha, dan mendapat kebenaran daripada polis Sweden.

Kebiadapan Momika mencetuskan kecaman di seluruh dunia.

Artikel berkaitan

Annuar Musa kini ahli PAS?

Tiada halangan ahli politik masuk universiti

Hampir RM1 bilion lesap ditipu agensi pelaburan

RM1 juta milik Armada untuk kebajikan parti

Dua ahli UMNO hantar notis bantahan kepada RoS

Iraq dipetika akhbar Sputnik menyeru pihak berkuasa Sweden untuk menghantar pulang individu yang bertanggungjawab atas kejadian itu.

Beberapa negara Islam termasuk Malaysia mengutuk keras tindakan itu termasuk Liga Arab dan ketua Majlis Kerjasama Teluk.

Sebelum itu pada Januari,  provokasi serupa dilakukan di Sweden apabila ahli politik sayap kanan Denmark Rasmus Paludan membakar kitab suci umat Islam di hadapan kedutaan Turkiye.